cyanic-selkie/wikianc huggingface dataset:
ಸೀಮಿತ ಹೊಣೆಗಾರಿಕೆ ನಿಗಮ
ರೊಮೇನಿಯ
ಈ ವಿಧದ ಘಟಕವು ಈ ದೇಶದಲ್ಲಿ 1990ರಿಂದಲೂ ಇದೆ (ರೊಮಾನಿಯನ್ ಭಾಷೆಯಲ್ಲಿ ಸಂಕ್ಷೇಪಗೊಳಿಸಿದಾಗ, ಅದು "ಎಸ್ಆರ್ಎಲ್" ಆಗುತ್ತದೆ.) ಮಾಲೀಕನು ಕಂಪನಿಯ ಆರಂಭಿಕ ಬಂಡವಾಳಕ್ಕೆ ಸಮನಾದ ಮೌಲ್ಯದಷ್ಟು ಮಾತ್ರ ಹೊಣೆಗಾರನಾಗಿರುತ್ತಾನೆ, ಮತ್ತು ಇದರಿಂದಾಗಿ ಪ್ರತಿ ಎಸ್ಆರ್ಎಲ್ ವ್ಯಾವಹಾರಿಕ ಸಂಬಂಧಗಳಲ್ಲಿ ಈ ಮೊತ್ತವನ್ನು ಸ್ಪಷ್ಟವಾಗಿ ಸೂಚಿಸಬೇಕು - ಇತರ ಪಕ್ಷಕ್ಕೆ ಎಷ್ಟು ಹಣದ ಕವರ್ ಇದೆ ಎನ್ನುವುದು ತಿಳಿಯಲಿ ಎಂಬ ಉದ್ದೇಶದಿಂದ. ಕನಿಷ್ಠ ಆರಂಭಿಕ ಬಂಡವಾಳವು ಯುಎಸ್ $100 ಕ್ಕಿಂತ ಕಡಿಮೆ ಆಗಿದೆ.
ರಷ್ಯಾ
ರಷ್ಯಾದಲ್ಲಿ ಮತ್ತು ಕೆಲವು ಇತರ ಮುಂಚಿನ ಸೋವಿಯತ್ ದೇಶಗಳಲ್ಲಿ, ಸ್ವಲ್ಪ ಹೋಲಿಕೆಯ ರಚನೆಯೊಂದಿಗಿನ ಒಂದು ಘಟಕವು Общество с ограниченной ответственностью (ಯಥಾರ್ಥವಾಗಿ, 'ಸೀಮಿತ ಹೊಣೆಗಾರಿಕೆಯೊಂದಿಗಿನ ಸಮಾಜ'), ಎಂದು ಕರೆಯಲ್ಪಡುತ್ತದೆ. ಸಾಮಾನ್ಯವಾಗಿ OOO (ಓಓಓ) ಆಗಿ ಅಥವಾ ಕೆಲವು ಸಿಐಎಸ್ ದೇಶಗಳಲ್ಲಿ OcOO(ಓಸಿಓಓ) ಎಂಬುದಾಗಿ ಸಂಕ್ಷಿಪ್ತಗೊಳಿಸಲ್ಪಡುತ್ತದೆ.
ರಷ್ಯಾದ ಸೀಮಿತ ಹೊಣೆಗಾರಿಕೆ ಕಂಪನಿಯು ಯುಎಸ್ಎ ಯ ಒಂದು ಎಲ್ಎಲ್ ಸಿಯ ಹೆಸರನ್ನೇ ಹಂಚಿಕೊಂಡರೂ ಸಹ, ಅದು ಹಲವು ರೀತಿಗಳಲ್ಲಿ ಭಿನ್ನವಾಗಿದೆ. ಬಹು ಮುಖ್ಯವಾಗಿ, ರಷ್ಯಾದ ಎಲ್ಎಲ್ ಸಿಯು ತೆರಿಗೆ ಪಾರದರ್ಶಕತ್ವವನ್ನು ಹೊಂದಿಲ್ಲ: ಕಂಪನಿತಯ ಕಾರ್ಪೊರೇಟ್ ಹಂತದಲ್ಲಿ ತೆರಿಗೆಗೊಳಪಡಿಸಲಾಗುತ್ತದೆ, ಮತ್ತು ನಂತರ ಡಿವಿಡೆಂಡುಗಳ ಹಂಚಿಕೆ ಮಾಡಿದ ಮೇಲೆ ಶೇರುದಾರರು ಆದಾಯ ತೆರಿಗೆಯನ್ನು ಕಟ್ಟುತ್ತಾರೆ (ವೈಯಕ್ತಿಕ ಅಥವಾ ಕಾರ್ಪೊರೇಟ್)).
ಸರಳ ಶೇರುದಾರಿಕೆಯ ರಚನೆಗಳಿಂದಾಗಿ ಸೀಮಿತ ಹೊಣೆಗಾರಿಕೆ ನಿಗಮವು ರಷ್ಯಾದಲ್ಲಿ ಅತ್ಯಂತ ಜನಪ್ರಿಯ ಪ್ರಕಾರದ ಕಾನೂನುಬದ್ಧ ಉದ್ಯಮಮವಾಗಿದೆ.
ಸರ್ಬಿಯಾ
ಸೆರ್ಬಿಯಾದ ಶಾಸನವು ಎಲ್ಎಲ್ ಸಿಗಳನ್ನು ದ್ರುಸ್ತವೊ ಆಗ್ರಾನಿಚೇನೊಮ್ ಒಡಗೊವರ್ನೊಸ್ ಕ್ಯು  {društvo s ograničenom odgovornošću}.ಎಂದು ಹೇಳುತ್ತದೆ. ಈ ರಚನೆಯ ಕೆಳಗೆ ಕೆಲಸ ಮಾಡುವ ಕಂಪನಿಗಳು ಕ್ರೊಯೇಷಿಯಾದಲ್ಲಿರುವಂತೆ d.o.o. (ಡಿ.ಒ.ಒ.) ಅಥವಾ DOO  (ಡಿಒಒ) ಎಂಬ ಸಂಕ್ಷೇಪವನ್ನು ತಮ್ಮ ಹೆಸರಿಗೆ ಸೇರಿಸಿಕೊಳ್ಳುತ್ತವೆ.
ಸ್ಪೇನ್‌
ಸ್ಪೇನ್ ನಲ್ಲಿ ಎಲ್ಎಲ್ ಸಿಗಳನ್ನು "ಸೊಸೈಡಾಡ್ ಡೆ ರೆಸ್ಪಾಂನಸ್ಬಿಲಿಡಾಡ್ ಲಿಮಿಟಡ " ಅರ್ಥಾತ್ ಸೀಮಿತ ಹೊಣೆಗಾರಿಕೆಯ ಕಂಪನಿ ಎಂಬುದಾಗಿ ಕರೆಯಲಾಗುವುದು. ಇದನ್ನು ಸಾಮಾನ್ಯವಾಗಿ ಎಸ್.ಎಲ್. ಎಂದು ಸಂಕ್ಷಿಪ್ತಗೊಳಿಸಲಾಗುತ್ತದೆ. ಅವು ತೆರಿಗೆಗೊಳಪಡುತ್ತವೆ, ಮತ್ತು ಕಂಪನಿಯ ಶೇರುಗಳನ್ನು ಸಾರ್ವಜನಿಕ ಮಾರುಕಟ್ಟೆಯಲ್ಲಿ ಮಾರುವ ಹಾಗಿಲ್ಲ; ಬದಲಿಗೆ ಶೇರುಗಳ ವರ್ಗಾವಣೆಯು, ಹಾಗೇ ಇತರ ಪ್ರಮುಖ ಆಸ್ತಿಗಳು ಮಾರಾಟವೂ, ಖಡಾಖಂಡಿತವಾಗಿ ಒಬ್ಬ ದಿವಾನಿ ಕಾನೂನಿನ ನೋಟರಿಯ ಸಮ್ಮುಖದಲ್ಲಿ ನಡೆಯಬೇಕಾಗಿರುತ್ತದೆ. ಅದು ಏನೇ ಇರಲಿ, ಪಾಲುದಾರರ ಜವಾಬ್ದಾರಿಯು ಅವರು ಹಿಡಿದಿರುವ ಬಂಡವಾಳದ ಪಾಲಿಗೆ ಸೀಮಿತಗೊಂಡಿರುತ್ತದೆ, ಮತ್ತು ಕಾನೂನು ಒಂದು ಎಸ್.ಎಲ್.ಗೆ ನಿಗದಿಪಡಿಸಿರುವ ಕನಿಷ್ಠ ಬಂಡವಾಳ ಕಡಿಮೆ ಎಂದರೆ 3000 ಯುರೋ.
ಸ್ವೀಡನ್‌
ಸ್ವೀಡನ್ ನಲ್ಲಿ ಎಲ್ ಎಲ್ ಸಿ ಗೆ ಸರಿಸಮನಾದುದಾವುದೂ ಇಲ್ಲ. ಸ್ವೀಡನ್ ಎಲ್ಎಲ್ ಸಿಯ ಸಮಾನವಾದ ಸಂಸ್ಥೆಯನ್ನು ಹೊಂದಿಲ್ಲ. ಸಮೀಪದ ಸ್ವರೂಪವೆಂದರೆ, ಸ್ವೀಡಿಶ್ ಎಬಿ (ಅಕಟೈ ಬೊಲಗ್) - ಇದೂ ಸಹ ತೆರಿಗೆಗೆ ಒಳಪಡುತ್ತಿದ್ದು ಎಲ್ಎಲ್ ಸಿಗಿಂತ ಯುಎಸ್ ನ ಒಂದು ಸಿ ಕಾರ್ಪರೇಷನ್ ಅನ್ನು ಹೆಚ್ಚು ಹೋಲುತ್ತದೆ. ಎಬಿಯೊಂದಕ್ಕೆ ಕಾನೂನು ನಿಗದಿಪಡಿಸಿರುವ ಕನಿಷ್ಠ ಬಂಡವಾಳವು ಕಡಿಮೆ ಎಂದರೆ ಎಸ್ಈಕೆ 50,೦೦೦.
ಸ್ವಿಜರ್ಲೆಂಡ್‌
ಸ್ವಿಸ್ ನ ಬಾಧ್ಯತೆಗಳ ಸಂಹಿತೆ ಯು ಸೀಮಿತ ಹೊಣೆಗಾರಿಕೆ ರೀತಿಯ ವಿವಿಧ ಕಂಪನಿಗಳಿಗೆ ಎಡೆಮಾಡಿಕೊಡುತ್ತದೆ; ಇದರ ಪೈಕಿ ಸಾಮಾನ್ಯವಾಗಿ ಬಳಸುವ ಎರಡು ಕಂಪನಿಗಳೆಂದರೆ:
ಸ್ವಿಸ್ ಸೀಮಿತ ಹೊಣೆಗಾರಿಕೆ ಕಂಪನಿ: ಸ್ವಿಸ್ ಕಾಂಫೆಡರೇಷನ್ ನಲ್ಲಿ ಈ ಕಂಪನಿಯನ್ನು ಸೂಚಿಸಲು ಮೂರು ಅಧಿಕೃತ ಭಾಷೆಗಳಲ್ಲಿ ಬಳಸುವ ಪದಪುಂಜಗಳು ಈ ರೀತಿ ಇವೆ: ಜರ್ಮನ್ ನಲ್ಲಿ ಜೆಸೆಲ್ಸ್ ಷಾಫ್ಟ್ ಮಿಟ್ ಬೆಸ್ ಕ್ರ್ಯಾಂಕ್ಟರ್ ಹಾಪ್ ಟಂಗ್ (Gesellschaft mit beschränkter Haftung), (ಹ್ರಸ್ವವಾಗಿ :GmbH ), ಫ್ರೆಂಚ್ ನಲ್ಲಿ ಸೋಸಿಯೆಟೆ ಅ ರೆಸ್ಪಾನ್ಸೆಬಿಲಿಟೆ ಲಿಮಿಟೀ (Société à responsabilité limitée)(ಹ್ರಸ್ವವಾಗಿ: S.à r.l. ಅಥವಾ SARL ) ಮತ್ತು ಇಟಾಲಿಯನ್ ನಲ್ಲಿ ಸೋಸಿಯೇಟಾ ಅ ಗರನ್ಝಿಯಾ ಲಿಮಿಟಾಟಾ  (Società a Garanzia Limitata)(ಹ್ರಸ್ವವಾಗಿ: SaGL ). ಸ್ವಿಸ್ ಎಲ್ ಎಲ್ ಸಿ ಯು ಹಲವಾರು ವಿಷಯಗಳಲ್ಲಿ ಒಂದು ಎಲ್ಎಲ್ ಸಿಗೆ ಸಾದೃಶವಾಗಿದ್ದು, ಈ ಕೆಳಕಂಡ ಅಂಶಗಳನ್ನು ಒಳಗೊಂಡಿದೆ: ಸದಸ್ಯರು ನಿಜವಾದ ವ್ಯಕ್ತಿಗಳಾಗಿರಬಹುದು ಇಲ್ಲವೇ ಪಾಲಿಕೆಗಳು, ಪಾಲುದಾರಿಕೆ ಸಂಸ್ಥೆಗಳು ಅಥವಾ ಇತರ ಎಲ್ ಎಲ್ ಸಿ ಗಳೂ ಆಗಿರಬಹುದು, ಸ್ವಿಸ್ ಎಲ್ಎಲ್ ಸಿಯ ಒಂದು ಸದಸ್ಯನಿಗೆ ಕಂಪನಿಯ ಬಾಧ್ಯತೆಗಳಿಗಾಗಿ ಪಾವತಿಸುವ ಹೊಣೆಗಾರಿಕೆಯು ಅದರ ಬಂಡವಾಳ ಕೊಡುಗೆಗಷ್ಟೇ ಸೀಮಿತವಾಗಿರುತ್ತದೆ, ಸ್ವಿಸ್ ಎಲ್ಎಲ್ ಸಿಯು ಸದಸ್ಯನಿಂದ ನಿರ್ವಹಿಸಲ್ಪಡುವುದಾಗಬಹುದು ಇಲ್ಲವೇ ನಿರ್ವಾಹಕನೊಬ್ಬನಿಂದ ನಿರ್ವಹಿಸಲ್ಪಡುವುದಾಗಬಹುದು, ಮತ್ತು ಅನ್ವಯಿಕ ಒಪ್ಪಂದದಲ್ಲಿ ಅನ್ಯಥಾ ಹೇಳದ ಹೊರತು, ಸ್ವಿಸ್ ಎಲ್ಎಲ್ ಸಿಯಲ್ಲಿ ಅದನ್ನು ನಿಯಂತ್ರಿಸುವ ಅಥವಾ ನಿರ್ವಹಿಸುವ ಸದಸ್ಯರ ಹಕ್ಕು ಅವರ ವೈಯಕ್ತಿಕ ಸದಸ್ಯತ್ವ ಆಸಕ್ತಿಗೆ ಸಮನಾಗಿರುತ್ತದೆ. ಸ್ವಿಸ್ ಎಲ್ಎಲ್ ಸಿಯಲ್ಲಿನ ಸದಸ್ಯತ್ವ ಆಸಕ್ತಿಯನ್ನು ನೋಂದಾಯಿಸಬೇಕಾಗಿರುತ್ತದೆ ಮತ್ತು ಹೀಗಾಗಿ, ಅವುಗಳು ಕೇವಲ ಒಬ್ಬ ಸದಸ್ಯನ ಹೆಸರಿಗೆ ಮಾತ್ರ, ಅದೇ ಅದನ್ನು ಹೊಂದಿರುವವನಿಗೆ (bearer)ಜಾರಿಗೊಳಿಸಲ್ಪಡುವಂತಿರಬಹುದು.
ಸ್ವಿಸ್ ನಿಗಮವು (ಆಂಗ್ಲ ಸಾಮಾನ್ಯ ಕಾನೂನಿನ ಸಂದರ್ಭದಲ್ಲಿ ಸಾಮಾನ್ಯವಾಗಿ ಶೇರುಗಳಿಂದ ಸೀಮಿತವಾದ ಕಂಪನಿ ಎಂಬುದಾಗಿ ಅನುವಾದಗೊಳ್ಳುವುದು):ಈ ರೀತಿಯ ಕಂಪನಿಗೆ ಸ್ವಿಸ್ ಮಹಾಒಕ್ಕೂಟದ ಮೂರು ಅಧಿಕೃತ ಭಾಷೆಗಳಲ್ಲಿ ಬಳಸಲಾಗಿರುವ ಶಬ್ದಗಳು ಈ ಮುಂದಿನಂತಿವೆ: ಜರ್ಮನ್ ನಲ್ಲಿ ಅಕ್ಟೈಂಗೆಸೆಲ್ಶಾಫ್ಟ್ (ಸಂಕ್ಷಿಪ್ತವಾಗಿ: ಎಜಿ, ಫ್ರೆಂಚ್ ನಲ್ಲಿ ಸೊಸೈಟೆ ಅನಾನಿಮೆ  (ಸಂಕ್ಷಿಪ್ತವಾಗಿ: ಎಸ್ಎ ) ಮತ್ತು ಇಟಾಲಿಯನ್ ನಲ್ಲಿ ಸೊಸೈಟಾ ಅನಾನಿಮ  (ಸಂಕ್ಷಿಪ್ತವಾಗಿ: ಎಸ್ಎ ). ಸ್ವಿಸ್ ನಿಗಮವು ಒಂದು ಎಲ್ಎಲ್ ಸಿಗಿಂತ ವಿವಿಧ ವಿಚಾರಗಳಲ್ಲಿ ಭಿನ್ನವಾಗಿರುತ್ತದೆ (ಒಂದು ಸ್ವಿಸ್ ಎಲ್ಎಲ್ ಸಿಯೂ ಸೇರಿದಂತೆ): ಬಹಳ ಮುಖ್ಯವಾದುದೆಂದರೆ, ಎಲ್ಎಲ್ ಸಿಯಂತೆ, ಒಂದು ಸ್ವಿಸ್ ನಿಗಮವು ಯಾವುದೇ ಅನಿವಾರ್ಯ ಕಾರಣದಿಂದಾಗಿಯೂ ಇಲ್ಲವೇ ಸ್ವಿಸ್ ಕಾನೂನಿನು ಅದಕ್ಕೆ ಸಂಬಂಧಿಸಿದಂತೆ ಒದಗಿಸುವ ಯಾವುದಾದರೂ ಅವಕಾಶವನ್ನು ಚಲಾಯಿಸಿಯೂ ಸದಸ್ಯನಿಂದ ನಿರ್ವಹಿಸಲ್ಪಡಲು ಸಾಧ್ಯವಿಲ್ಲ. ಇದಕ್ಕೆ ಕಾರಣವೇನೆಂದರೆ ಸಸ್ವಿಸ್ ಕಾನೂನಿನ ಸಂಬಂಧಿಸಿದ ಕಡ್ಡಾಯವಾದ ಅನುಚ್ಛೇದಗಳು ನಿರ್ದೇಶಕ ಮಂಡಳಿಯು ಕೆಲವು ಹಸ್ತಾಂತರಿಸಲಾಗದ ಕರ್ತವ್ಯಗಳನ್ನು ಹೊಂದಿರುವುದಾಗಿ ವಿಧಿಸುತ್ತದೆ. ಇನ್ನೂ ಹೆಚ್ಚಾಗಿ, ಸ್ವಿಸ್ ನಿಗಮವೊಂದರ ಶೇರುಗಳನ್ನು ಒಬ್ಬ ಬೇರರ್ ನಿಗೂ ಸಹ ಜಾರಿಗೊಳಿಸಬಹುದಾಗಿದೆ(ಬೇರರ್ ಶೇರುಗಳು) ಮತ್ತು ಹೀಗಾಗಿ ಹೊಂದಿರುವವನ(ನೋಂದಾಯಿತ ಶೇರುಗಳನ್ನು) ಹೆಸರಿನಲ್ಲಿ ಮಾತ್ರವಲ್ಲ, ಆದರೆ ಇದು ಕೇವಲ ನೋಂದಾಯಿಸಲ್ಪಡಬಹುದಾದ ಒಂದು ಸ್ವಿಸ್ ಎಲ್ಎಲ್ ಸಿಯಲ್ಲಿನ ಸದಸ್ಯತ್ವ ಆಸಕ್ತಿಗಳಿಗೆ ಮಾತ್ರ ಅನ್ವಯಿಸುತ್ತದೆ.
ಉಕ್ರೇನ್
ಈ ವಿಧದ ಘಟಕವು 1990ರ ದಶಕದಿಂದ ಈ ದೇಶದಲ್ಲಿ ಅಸ್ತಿತ್ವದಲ್ಲಿದೆ. ಯುಕ್ರೇನಿಯನ್ ಭಾಷೆಯಲ್ಲಿ ಅದು "Товариство з обмеженою відповідальністю" ಎಂಬುದಾಗಿ ಬರೆಯಲ್ಪಡುವುದು.(ಸಂಕ್ಷೇಪರೂಪವು - ಟಿಒಬಿ, ಟಿಎಸ್ಒಬಿ), ಟ್ರಾನ್ಸ್ ಲಿಟರೇಷನ್ ಮಾಡಿದರೆ "ತೊವರ್ಯಿಸ್ತ್ವೊ ಜೆಡ್ ಒಬ್ಮೆಜ್ಹೆನೋಯು ವಿಡ್ಪೊವಿಡಲ್ನಿಸ್ತ್ಯು" ಎಂದಾಗಿದ್ದು ಸೀಮಿತ ಹೊಣೆಗಾರಿಕೆಯ ಕಂಪೆನಿ ಎಂಬ ಅರ್ಥ ಹೊಂದಿದೆ.
ಯು.ಎ.ಇ.
ಈ ವಿಧದ ಅಸ್ತಿತ್ವವು ಯು.ಎ.ಇ. ರಾಜ್ಯಗಳಲ್ಲಿ ವ್ಯವಹಾರ ಮಾಡಲು ವ್ಯಾಪಕವಾಗಿ ಸ್ವೀಕೃತವಾಗಿರುವ ಬಗೆಯಾಗಿದ್ದು, ಇದನ್ನು ಎಲ್.ಎಲ್.ಸಿ. ಎಂದು ಕರೆಯಲಾಗುತ್ತದೆ.
ಟರ್ಕಿ
ಟರ್ಕಿಯಲ್ಲಿ, ಎಲ್ಎಲ್ ಸಿ(ಎಲ್ ಟಿಡಿ. ಸ್ಟಿ)ಯನ್ನು ಬಳಸುವುದು ಅಪರೂಪ. ಬದಲಾಗಿ, ಕಂಪನಿಗಳ ಹೆಚ್ಚು ಭಾಗವು, ಅವುಗಳ ಕಾನೂನುಬದ್ಧ ಅಸ್ತಿತ್ವವನ್ನು ರೂಪಿಸುವಾಗ ಬಹುತೇಕ ಸಮಯ ನಿಗಮ(ಎ.ಎಸ್.)ವನ್ನು ಬಳಸಲು ಅಪೇಕ್ಷಿಸುತ್ತದೆ.
ಬೆಂಡೆ
ಬೆಂಡೆ (ಅಬೆಲ್‍ಮಾಸ್ಕಸ್ ಎಸ್ಕ್ಯುಲೆಂಟಸ್ ಮಾಂಕ್) ಮ್ಯಾಲೊ ಕುಟುಂಬದಲ್ಲಿನ ಒಂದು ಹೂಬಿಡುವ ಸಸ್ಯ. ಅದನ್ನು ಅದರ ತಿನ್ನಬಹುದಾದ ಹಸಿರು ಬೀಜಕೋಶಗಳಿಗಾಗಿ ಮಹತ್ವ ಕೊಡಲಾಗುತ್ತದೆ. ಬೆಂಡೆಯ ಭೌಗೋಳಿಕ ಮೂಲ ವಿವಾದಾತ್ಮಕವಾಗಿದೆ, ದಕ್ಷಿಣ ಏಷ್ಯಾ, ಈಥಿಯೋಪಿಯಾ ಮತ್ತು ಪಶ್ಚಿಮ ಆಫ಼್ರಿಕಾ ಮೂಲಗಳದ್ದೆನ್ನುವ ಬೆಂಬಲಿಗರಿದ್ದಾರೆ.
ಬೆಂಡೆಯು ಮಾಲ್ವೇಸೀ ಕುಟುಂಬಕ್ಕೆ ಸೇರಿದ ದ್ವಿದಳ ಸಸ್ಯ. ಇದರ ವೈಜ್ಞಾನಿಕ ಹೆಸರು ಹೈಬಿಸ್ಕಸ್ ಎಸ್ಕ್ಯುಲೆಂಟಸ್ ಅಥವಾ ಅಬಲ್‍ಮಾಸ್ಕಸ್ ಎಸ್ಕ್ಯುಲೆಂಟಸ್. ಇದನ್ನು ಹಿಂದಿಯಲ್ಲಿ ಬಿಂಡಿ. ಇಂಗ್ಲಿಷಿನಲ್ಲಿ ಲೇಡಿಸ್ ಫಿಂಗರ್ ಮತ್ತು ಸ್ಪ್ಯಾನಿಷ್ ಭಾಷೆಯಲ್ಲಿ ಗೂಂಬೊ ಎಂದು ಕರೆಯುತ್ತಾರೆ. ಬೆಂಡೆಯ ಉಗಮಸ್ಥಾನ ಆಫ್ರಿಕಾ ಖಂಡದ ಉಷ್ಣವಲಯವೆಂದು ಸಸ್ಯ ವಿಜ್ಞಾನಿಗಳ ಅಭಿಪ್ರಾಯ. 1216ಕ್ಕಿಂತ ಪೂರ್ವದಲ್ಲಿ ಯೂರೊಪಿಯನ್ನರು ಇದನ್ನು ಬೆಳೆಸುತ್ತಿದ್ದರು. ಅಲ್ಲಂದೀಚೆಗೆ ಇದನ್ನು ಉಷ್ಣವಲಯ ಮತ್ತು ಸಮಶೀತೋಷ್ಣವಲಯಗಳೆರಡರಲ್ಲೂ ಬೆಳೆಸಲಾಗುತ್ತದೆ. ಇದು ಸುಮಾರು 2 ಮೀ. ಎತ್ತರದವರೆಗೆ ಬೆಳೆಯುತ್ತದೆ. ಸಾಮಾನ್ಯವಾಗಿ ಕವಲೊಡೆಯದಿರದ ಉದ್ದನೆಯ ನೀಳವಾದ ಕಾಂಡ ಮತ್ತು ತಾಯಿ ಬೇರು ಸಮೂಹ ಇರುವುವು. ಕಾಂಡದ ಮೇಲೆ ಸಣ್ಣ ರೋಮಗಳಿವೆ. ಕಾಂಡದಲ್ಲಿ ಸರಳವಾದ ಮತ್ತು ಅಂಗೈಯಾಕೃತಿ ಹೋಲುವ ಅನೇಕ ಎಲೆಗಳಿವೆ. ಎಲೆಯ ಅಲಗು ಭಾಗದಲ್ಲಿ ರೆಟಿಕ್ಯುಲೇಟ್ ನಾಳವಿನ್ಯಾಸ ಇದೆ.
ಸಸ್ಯ ಚೆನ್ನಾಗಿ ಬೆಳೆದ ಬಳಿಕ ಎಲೆಯ ಕಂಕುಳಲ್ಲಿ ಅಥವಾ ಕಾಂಡದ ತುದಿಯಲ್ಲಿ ಬಿಡಿ ಬಿಡಿಯಾಗಿ ಹೂ ಬಿಡುತ್ತದೆ. ಈ ಮಾದರಿಯ ಹೂವಿಗೆ ಸಾಲಿಟರಿ ಸೈರ್ಮ ಎಂದು ಹೆಸರು. ಪ್ರತಿಯೊಂದು ಹೂವಿನಲ್ಲೂ ಪುಷ್ಪ ಪಾತ್ರೆ, ಪುಷ್ಪದಳ ಮಂಡಲ, ಪುಂಕೇಸರ ಮಂಡಲ ಮತ್ತು ಸ್ತ್ರೀ ಭಾಗ ಎಂಬ ನಾಲ್ಕು ಮುಖ್ಯ ಭಾಗ ಉಂಟು. ಎಂದೇ ಇದು ಪೂರ್ಣ ಪುಷ್ಪ. ಇದುದ್ವಿಲಿಂಗ ಪುಷ್ಪ. ಇದರಲ್ಲಿ ಆಕ್ಟಿನೋಮಾರ್ಫಿಕ್ ಸಿಮೆಟ್ರಿ ಇದೆ. ಪಾತ್ರೆಯಲ್ಲಿ ಎಪಿಕೇಲಿಕ್ಸ್ ಉಂಟು. ಪಾತ್ರೆ ಹೂವಿನ ಹೊರವಲಯ. ಇದು ಒಟ್ಟಿಗೆ ಕೂಡಿಕೊಂಡಿರುವ ಐದು ಪುಷ್ಪ ಪತ್ರಗಳಿಂದಾಗಿದೆ. ದಳಗಳು ಕೆಳಭಾಗದಲ್ಲಿ ಕೂಡಿಕೊಂಡೊ ಮೇಲ್ಭಾಗದಲ್ಲಿ ಬಿಡಿಬಿಡಿಯಾಗಿಯೂ ಇವೆ. ಇವುಗಳಿಗೆ ಆಕರ್ಷಣೀಯ ಬಣ್ಣ ಇದೆ. ಪುಷ್ಪ ಪತ್ರಗಳು ಮತ್ತು ಪುಷ್ಪದಳಗಳು ಕ್ರಮವಾಗಿ ವಾಲ್ವೇಟ್ ಮತ್ತು ಟ್ವಿಸ್ಟಡ್ ಈಸ್ಟೈವೇಷನ್ನನ್ನು ಪ್ರದರ್ಶಿಸಿತ್ತವೆ.
ಮೂರನೆಯ ವಲಯವಾದ ಪುಂಕೇಸರ ಮಂಡಲ ಹೂವಿನ ಗಂಡು ಭಾಗ. ಇದು ಅನೇಕ ಪುಂಕೇಸರ ಗಳಿಂದಾಗಿದೆ. ಪ್ರತಿಯೊಂದು ಪುಂಕೇಸರದಲ್ಲಿಯೂ ಪರಾಗಕೋಶ ಮತ್ತು ಪುಂಕೇಸರದಂಡವಿದ್ದು ಎಲ್ಲ ದಂಡಗಳೂ ಒಟ್ಟಿಗೆ ಕೂಡಿಕೊಂಡು ಪುಂಕೇಸರ ನಳಿಕೆಯಾಗಿವೆ. ಇದಕ್ಕೆ ಮಾನಡಲ್ಫಸ್ ಸ್ಥಿತಿ ಎಂದು ಹೆಸರು. ಪರಾಗಕೋಶಗಳಿಗೆ ಹುರುಳಿ ಬೀಜದ ಆಕಾರವಿದೆ. ಪ್ರತಿಯೊಂದೂ ಬಿಡಿ ಬಿಡಿಯಾಗಿದ್ದು ಅನೇಕ ಪರಾಗರೇಣುಗಳನ್ನು ಉತ್ಪತ್ತಿ ಮಾಡುತ್ತವೆ.
ಸ್ತ್ರೀ ಭಾಗ ಪುಷ್ಪದ ಮಧ್ಯಭಾಗದಲ್ಲಿದೆ. ಇದರಲ್ಲಿ ಅಂಡಾಶಯ, ಶಲಾಕೆ ಮತ್ತು ಶಲಾಕಾಗ್ರ ಎಂಬ ಮೂರು ಮುಖ್ಯ ಭಾಗ ಉಂಟು. 5 ರಿಂದ 10 ಕಾರ್ಪೆಲುಗಳಿಂದಾಗಿರುವುದು. ಎಲ್ಲ ಕಾರ್ಪೆಲುಗಳೂ ಕೂಡಿ ಕೊಂಡಿರುವುವು ಈ ಸ್ಥಿತಿಗೆ ಸಿನ್‍ಕಾರ್ಪಸ್ ಎಂದು ಹೆಸರು. ಹೂವಿನಲ್ಲಿ ಅಂಡಾಶಯ ಉಚ್ಛ್ರಾಯ ಸ್ಥಿತಿಯಲ್ಲಿವೆ.
ಬೆಂಡೆ ಸಸ್ಯದಲ್ಲಿ ಕೀಟಗಳಿಂದ ಪರಕೀಯ ಪರಾಗಸ್ಪರ್ಶ ನಡೆಯುತ್ತದೆ. ಈ ವಿಧಾನಕ್ಕೆ ಎಂಟಮೋಫಿಲಿ ಎಂದು ಹೆಸರು. ಬೆಂಡೆ ಸಸ್ಯ ದ್ವಿಲಿಂಗ ಪುಷ್ಪಗಳನ್ನು ಬಿಟ್ಟರೂ ಇದರಲ್ಲಿ ಸ್ವಕೀಯ ಪರಾಗಸ್ಪರ್ಶ ನಡೆಯುವುದಿಲ್ಲ. ಕಾರಣ ಹೂವಿನ ಗಂಡು ಮತ್ತು ಹೆಣ್ಣು ಭಾಗಗಳು ಬೇರೆ ಬೇರೆ ಕಾಲದಲ್ಲಿ ಬಲಿಯುತ್ತದೆ. ಇಲ್ಲಿ ಮೊದಲು ಪುಂಕೇಸರಗಳು ಬಲಿಯುವುದರಿಂದ ಈ ಸ್ಥಿತಿಗೆ ಪ್ರಿಟ್ಯಾಂಡ್ರಿ ಎಂದು ಹೆಸರು. ಪರಾಗ ಸ್ಪರ್ಶ ಕ್ರಿಯೆ ಆದಮೇಲೆ ಪರಾಗರೇಣುಗಳು ಬೆಳವಣಿಗೆ ಹೊಂದಿ ಒಂದೊಂದು ಎರಡೆರಡು ಗಂಡು ಬೀಜಾಣುಗಳನ್ನು ಉತ್ಪತ್ತಿ ಮಾಡುತ್ತವೆ. ಇವು ಗರ್ಭಧಾರಣೆಯಲ್ಲಿ ಭಾಗವಹಿಸುತ್ತವೆ. ಈ ಕ್ರಿಯೆ ಓವ್ಯೂಲಿನಲ್ಲಿ ನಡೆಯುತ್ತದೆ. ಗರ್ಭಧರಿಸಿದ ಓವ್ಯೂಲಿಗೆ ಬೀಜ ಎಂದು ಹೆಸರು. ಬೀಜಕ್ಕೆ ಕವಚ ಮತ್ತು ಭ್ರೂಣ ಇವೆ. ಸಾಮಾನ್ಯವಾಗಿ ಬೀಜಗಳಲ್ಲಿ ಭ್ರೂಣಾಹಾರ ಇರುವುದಿಲ್ಲ. ಬಲಿತ ಅಂಡಾಶಯಕ್ಕೆ ಹಣ್ಣು ಎಂದು ಹೆಸರು.
ಬೆಂಡೆಕಾಯಿ (ಹಣ್ಣು) ಸರಳ ಮತ್ತು ಶುಷ್ಕ ಫಲ. ಇದಕ್ಕೆ ಕ್ಯಾಪುಲಾರ್ ಫ್ರೊಟ್ ಎಂಬುದು ಸರಿಯಾದ ಹೆಸರು. ಎಳೆಯ ಬೆಂಡೆ ಕಾಯಿಯಲ್ಲಿ ಲೋಳೆ ವಸ್ತು ಇರುವುದು. ಕಾಯಿಗಳನ್ನು ಮೇಲೋಗರ ಮಾಡಲು ಹಸಿರು ತರಕಾರಿಯಾಗಿ ಉಪಯೋಗಿಸುತ್ತಾರೆ. ಬಲಿತ ಕಾಂಡ ಮತ್ತು ಹಣ್ಣುಗಳಿಂದ ನಾರು ತೆಗೆಯುತ್ತಾರೆ. ಆದರೆ ಗಣನೀಯ ಪ್ರಮಾಣದಷ್ಟು ನಾರು ಪಡೆಯಲು ಸಾಧ್ಯವಾಗದು. ಅಲ್ಪ ಪ್ರಮಾಣದಲ್ಲಿ ದೊರೆಯುವ ಈ ನಾರನ್ನು ಕಾಗದ ಮತ್ತು ಬಟ್ಟೆ ತಯಾರಿಕೆಯಲ್ಲಿ ಬಳಸುತ್ತಾರೆ. ಬೆಂಡೆಗಿಡ ಹತ್ತಿ ಬೆಳೆಯುವ ಹವೆ ಮತ್ತು ಮಣ್ಣಿನಲ್ಲಿ ಚೆನ್ನಾಗಿ ಬೆಳೆಯುತ್ತದೆ. ಇದರ ಬೆಳೆವಣಿಗೆಗೆ ಕಪ್ಪು ಮಣ್ಣು ಹಾಗೂ ಅಲ್ಯೂಮಿನಿಯಮ್ ಮಣ್ಣು ಪ್ರಶಸ್ತವಾದುದು. ಇಂಥ ಮಣ್ಣು ಇದ್ದು ವಾರ್ಷಿಕವಾಗಿ 75 ರಿಂದ 250 ಸೆಂ.ಮೀ. ಮಳೆ ಮತ್ತು 21 ಯಿಂದ 45 ಉಷ್ಣತೆ ಇರುವ ಪ್ರದೇಶಗಳಲ್ಲಿ ಬೆಂಡೆ ಹುಲುಸಾಗಿ ಬೆಳೆದು ಹೆಚ್ಚಿನ ಇಳುವರಿ ಕೊಡುತ್ತದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಉಲ್ಲೇಖಗಳು
ವರ್ಗ:ಸಸ್ಯಗಳು ವರ್ಗ:ತರಕಾರಿಗಳು
ಭದ್ರ (ಕೃಷ್ಣನ ಪತ್ನಿ)
ಭದ್ರಾ ಅಷ್ಟಭಾರ್ಯಗಳಲ್ಲಿ ಒಂದಾಗಿದೆ, ಭಾಗವತ ಪುರಾಣದ ಪ್ರಕಾರ, ಹಿಂದೂ ದೇವರು ಕೃಷ್ಣನ ಎಂಟು ಪ್ರಮುಖ ರಾಣಿ-ಪತ್ನಿಗಳು. ಭಾಗವತ ಪುರಾಣವು ಅವಳನ್ನು ಕೃಷ್ಣನ ಎಂಟನೆಯ ಹೆಂಡತಿ ಎಂದು ಪರಿಗಣಿಸುತ್ತದೆ; ಕೆಲವೊಮ್ಮೆ ಅವಳನ್ನು ಏಳನೇ ಹೆಂಡತಿ ಎಂದು ವಿವರಿಸಲಾಗಿದೆ. ವಿಷ್ಣು ಪುರಾಣ ಮತ್ತು ಹರಿವಂಶವು ಅಷ್ಟಭಾರ್ಯರ ಪಟ್ಟಿಯಲ್ಲಿ ಭದ್ರನನ್ನು ಹೆಸರಿಸುವುದಿಲ್ಲ, ಆದರೆ ಅವಳನ್ನು 'ಧೃಷ್ಟಕೇತುವಿನ ಮಗಳು' ಅಥವಾ 'ಕೇಕೆಯ ರಾಜಕುಮಾರಿ' ಎಂದು ಉಲ್ಲೇಖಿಸುತ್ತದೆ.
ದಂತಕಥೆ
ಭಾಗವತ ಪುರಾಣವು ಅವಳಿಗೆ ಕೈಕೇಯ ಸಾಮ್ರಾಜ್ಯದ ರಾಜಕುಮಾರಿ ಕೈಕೇಯಿ ಎಂಬ ಉಪನಾಮವನ್ನು ನೀಡುತ್ತದೆ. ಅವಳು ರಾಜ ಧೃಷ್ಟಕೇತು ಮತ್ತು ಅವನ ಹೆಂಡತಿ ಶ್ರುತಕೀರ್ತಿಯ ಮಗಳು, ಕುಂತಿಯ ಸಹೋದರಿ ಮತ್ತು ವಾಸುದೇವನ (ಕೃಷ್ಣನ ತಂದೆ) ಸಹೋದರಿ (ಅಥವಾ ಸೋದರಸಂಬಂಧಿ) ಮತ್ತು ಹೀಗೆ ಕೃಷ್ಣನ ಸೋದರಸಂಬಂಧಿ. ಹಿರಿಯ ರಾಜಕುಮಾರ ಸಂತಾರ್ದನ ನೇತೃತ್ವದಲ್ಲಿ ಭದ್ರನ ಐದು ಸಹೋದರರು ಭದ್ರನನ್ನು ಕೃಷ್ಣನಿಗೆ ಮದುವೆ ಮಾಡಿಸಿಕೊಟ್ಟರು. ಇನ್ನೊಂದು ಪಠ್ಯದಲ್ಲಿ, ಸ್ವಯಂವರ ಸಮಾರಂಭದಲ್ಲಿ ಅವಳು ಕೃಷ್ಣನನ್ನು ತನ್ನ ಪತಿಯಾಗಿ ಆರಿಸಿಕೊಂಡಳು ಎಂದು ವಿವರಿಸಲಾಗಿದೆ, ಇದರಲ್ಲಿ ವಧುವು ಕೂಡಿದ ಸೂಟರ್‌ಗಳಿಂದ ವರನನ್ನು ಆರಿಸಿಕೊಳ್ಳುತ್ತಾಳೆ. ಕೃಷ್ಣ ಮತ್ತು ಅವನ ರಾಣಿಯರು ಒಮ್ಮೆ ಕುಂತಿ, ಅವಳ ಮಕ್ಕಳಾದ ಪಾಂಡವರು ಮತ್ತು ಪಾಂಡವರ ಸಾಮಾನ್ಯ ಪತ್ನಿ ದ್ರೌಪದಿಯನ್ನು ಭೇಟಿಯಾಗಲು ಹಸ್ತಿನಾಪುರಕ್ಕೆ ಭೇಟಿ ನೀಡಿದರು. ಕುಂತಿಯ ನಿರ್ದೇಶನದಂತೆ, ದ್ರೌಪದಿ ಭದ್ರ ಮತ್ತು ಇತರ ರಾಣಿಯರಿಗೆ ಉಡುಗೊರೆಗಳನ್ನು ನೀಡಿ ಪೂಜಿಸುತ್ತಾರೆ ಮತ್ತು ಗೌರವಿಸುತ್ತಾರೆ. ಭದ್ರನು ದ್ರೌಪದಿಗೆ ತಾನು ಕೃಷ್ಣನನ್ನು ಹೇಗೆ ಮದುವೆಯಾದಳು ಎಂದು ಹೇಳುತ್ತಾಳೆ.
ಭಾಗವತ ಪುರಾಣದ ಪ್ರಕಾರ, ಭದ್ರನಿಗೆ ಸಂಗ್ರಾಮಜಿತ್, ಬೃಹತ್ಸೇನ, ಶೂರ, ಪ್ರಹರಣ, ಅರಿಜಿತ್, ಜಯ, ಸುಭದ್ರ, ವಾಮ, ಆಯುರ್ ಮತ್ತು ಸತ್ಯಕ ಎಂಬ ಹತ್ತು ಮಕ್ಕಳಿದ್ದರು. ಹಿಂದೂ ಮಹಾಕಾವ್ಯವಾದ ಮಹಾಭಾರತದ ಮೌಸಲ ಪರ್ವವು ಕೃಷ್ಣನ ಮರಣ ಮತ್ತು ಅವನ ಜನಾಂಗದ ಅಂತ್ಯವನ್ನು ವಿವರಿಸುತ್ತದೆ ಮತ್ತು ಭಾಗವತ ಪುರಾಣವು ಭದ್ರ ಮತ್ತು ಇತರ ಏಳು ಮುಖ್ಯ ರಾಣಿಯರ ಅಳುವಿಕೆಯನ್ನು ಮತ್ತು ನಂತರದ ಕೃಷ್ಣನ ಅಂತ್ಯಕ್ರಿಯೆಯ ಚಿತಾಗಾರದಲ್ಲಿ ಆಕೆಯ ಜಿಗಿತವನ್ನು ದಾಖಲಿಸುತ್ತದೆ ( ಸತಿ ನೋಡಿ). ಭಾಗವತ ಪುರಾಣವು ಎಲ್ಲಾ ರಾಣಿಯರು ಸತಿಯನ್ನು ಮಾಡಬೇಕೆಂದು ಹೇಳಿದರೆ, ಮಹಾಭಾರತವು ಭದ್ರ ಸೇರಿದಂತೆ ನಾಲ್ಕನ್ನು ಮಾತ್ರ ಉಲ್ಲೇಖಿಸುತ್ತದೆ.
ಜನಪ್ರಿಯ ಸಂಸ್ಕೃತಿಯಲ್ಲಿ
ಭದ್ರಾ ಕಲ್ಯಾಣಂ (ಅಂದರೆ: ಭದ್ರನ ಮದುವೆ) ಎಂಬ ಪುಸ್ತಕವನ್ನು ಡಾ.ಕೆ.ವಿ.ಕೃಷ್ಣಕುಮಾರಿ ಅವರು ತೆಲುಗು ಭಾಷೆಯಲ್ಲಿ ಬರೆದಿದ್ದಾರೆ. ಅವರು ಈ ಪುಸ್ತಕವನ್ನು ಸತ್ಯ ಸಾಯಿ ಬಾಬಾ ಅವರ ೮೦ ನೇ ಹುಟ್ಟುಹಬ್ಬದಂದು ಅವರಿಗೆ ಅರ್ಪಿಸಿದರು. ಈ ಪುಸ್ತಕದಲ್ಲಿ, ಅವಳು ಭದ್ರನನ್ನು ಮಹಾಲಕ್ಷ್ಮಿ (ವಿಷ್ಣುವಿನ ಹೆಂಡತಿ) ಮತ್ತು ಕೃಷ್ಣನೊಂದಿಗಿನ ಅವಳ ವಿವಾಹವನ್ನು ಅವನ ಏಳನೇ ಹೆಂಡತಿಯಾಗಿ "ಸೌಂದರ್ಯ, ಭಕ್ತಿ ಮತ್ತು ಪ್ರೀತಿಯ ಸಂಗಮ ಎಂದು ವಿವರಿಸುತ್ತಾಳೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಹಳೆಯ ವಿದ್ಯಾರ್ಥಿಗಳು
ಅಲ್ಮಮ್ನಸ್ (ಬಹುವಚನದಲ್ಲಿ ಅಲಮ್ನೈ ) ಎಂಬುದು ಅಮೇರಿಕನ್ ಪಾರಂಪರಿಕ ಶಬ್ದಕೋಶದ , ಪ್ರಕಾರ "ಪದವೀಧರ (JC) ಅಥವಾ ಶಾಲೆ, ಕಾಲೇಜ್ ಅಥವಾ ವಿಶ್ವವಿದ್ಯಾನಿಲಯದ ಹಳೆಯ ವಿದ್ಯಾರ್ಥಿ ಎಂಬ ಅರ್ಥವನ್ನು ಕೊಡುತ್ತದೆ". ಇದರ ಜೊತೆಯಲ್ಲಿ ಅಲಮ್ನ (ಬಹುವಚನದಲ್ಲಿ ಅಲಮ್ನೆ ) ಎಂಬುದು "ಮಹಿಳಾ ಪದವೀಧರೆ ಅಥವಾ ಶಾಲೆ, ಕಾಲೇಜ್, ಅಥವಾ ವಿಶ್ವವಿದ್ಯಾನಿಲಯದ ಹಳೆಯ ವಿದ್ಯಾರ್ಥಿನಿಯಾಗಿದ್ದಾಳೆ" ಎಂಬ ಅರ್ಥವನ್ನು ಕೊಡುತ್ತದೆ. ಒಂದು ವೇಳೆ ತಂಡ ವಿಭಿನ್ನ ಲಿಂಗದ ವ್ಯಕ್ತಿಯನ್ನು ಒಳಗೊಂಡಿದ್ದರೆ, ಆ ತಂಡದಲ್ಲಿ ಕೇವಲ ಒಬ್ಬನೇ ಹುಡುಗನಿದ್ದರೂ ಅದನ್ನು ಸೂಚಿಸಲು ಅಲಮ್ನೈ ಎಂಬ ಬಹುವಚನವನ್ನು ಬಳಸಲಾಗುತ್ತದೆ.
ವ್ಯುತ್ಪತ್ತಿ
ಲ್ಯಾಟೀನ್ ನಾಮಪದ ಅಲಮ್ನಸ್ ಎಂದರೆ "ಸಾಕುಮಗ, ಆಶ್ರಿತ ವಿದ್ಯಾರ್ಥಿ". ಅಲ್ಲದೇ ಈ ಪದ "ಪೋಷಿಸು" ಎಂಬ ಅರ್ಥಕೊಡುವ ಅಲೆರೆ ಎಂಬ ಕ್ರಿಯಾಪದದಿಂದ ಹುಟ್ಟಿಕೊಂಡಿದೆ.
ಬಳಕೆ
ಅಲಮ್ನಸ್ ಅಥವಾ ಅಲಮ್ನ ಎಂಬುದು ಹಳೆಯ ವಿದ್ಯಾರ್ಥಿ ಹಾಗು ನಿರ್ದಿಷ್ಟವಾಗಿ ಶೈಕ್ಷಣಿಕ ಸಂಸ್ಥೆಯ ಪದವೀಧರನಾಗಿದ್ದಾನೆ. (ಶಾಲೆ, ಕಾಲೇಜ್, ವಿಶ್ವವಿದ್ಯಾನಿಲಯ). ಯುನೈಟೆಡ್ ಸ್ಟೇಟ್ ಡಿಪಾರ್ಟ್ ಮೆಂಟ್ ಆಫ್ ಎಜುಕೇಷನ್(ಅಮೇರಿಕ ಸಂಯುಕ್ತ ಸಂಸ್ಥಾನದ ಶೈಕ್ಷಣಿಕ ವಿಭಾಗ) ನ ಪ್ರಕಾರ ಅಲಮ್ನೆ ಎಂಬ ಪದವನ್ನು ಮಹಿಳಾ ಕಾಲೇಜುಗಳ ಅಥವಾ ವಿದ್ಯಾರ್ಥಿನಿಯರ ಗುಂಪಿನೊಡನೆ ಅವ್ಯಯದಲ್ಲಿ ಬಳಸಲಾಗುತ್ತದೆ. ಅಲಮ್ನೈ ಪದವನ್ನು ಅವ್ಯಯದಲ್ಲಿ ಪುರುಷರ ಕಾಲೇಜುಗಳ ಜೊತೆಯಲ್ಲಿ ಅಥವಾ ವಿದ್ಯಾರ್ಥಿಗಳ ಗುಂಪಿನೊಡನೆ ಅವ್ಯಯದಲ್ಲಿ ಸೇರಿಸಲಾಗುತ್ತದೆ:
ಈ ಪದವನ್ನು "ಅಲಮ್ನ ಅಥವಾ ಅಲಮ್ನಸ್" ಬದಲಿಗೆ ಕೆಲವೊಮ್ಮೆ "ಅಲುಮ್" ಎಂದು ಸಂಕ್ಷಿಪ್ತಗೊಳಿಸಲಾಗುತ್ತದೆ.
"ಅಲಮ್ನೈ" (ಬಹುವಚನ ರೂಪ) ಪದವನ್ನು ಹೆಚ್ಚಾಗಿ ಏಕವಚನ ರೂಪದಲ್ಲಿ ಎರಡೂ ಲಿಂಗಗಳನ್ನು ಸೂಚಿಸಲು ತಪ್ಪಾಗಿ ಬಳಸಲಾಗುತ್ತದೆ; ಉದಾಹರಣೆಗೆ, "ನಾನು ಡ್ಯೂಕ್ ವಿಶ್ವವಿದ್ಯಾನಿಲಯದ ಅಲಮ್ನೈ (ಹಳೆಯ ವಿದ್ಯಾರ್ಥಿ)" ಎಂಬುದು "ನಾನು ಡ್ಯೂಕ್ ವಿಶ್ವವಿದ್ಯಾನಿಲಯದ ಅಲಮ್ನಸ್/ಅಲುಮ್ನ (ವಿದ್ಯಾರ್ಥಿ/ವಿದ್ಯಾರ್ಥಿನಿ)" ಎಂಬುದಕ್ಕೆ ವಿರುದ್ಧವಾಗಿದೆ. ಈ ಬಳಕೆಯನ್ನು ರೂಢಿಯಲ್ಲಿ ಅಥವಾ ಹಿಂದಿನ ಬಳಕೆಯಲ್ಲಿ ತಪ್ಪು ಎಂದು ಭಾವಿಸಲಾಗಿದೆ. ಲ್ಯಾಟಿನ್ ವ್ಯಾಕರಣದ ಅಜ್ಞಾನ ಮತ್ತು ಮುದ್ರಿತ ದಾಖಲೆ ಹಾಗು ವಿಶ್ವವಿದ್ಯಾನಿಲಯದ ಬಹುಪಾಲು ಮಾರಾಟ ಸರಕುಗಳು ಯಾವಾಗಲೂ ಪದದ ಬಹುವಚನ ರೂಪವನ್ನು ಬಳಸುತ್ತಿದ್ದುದ್ದರಿಂದ ಈ ಬಳಕೆ ವ್ಯಾಪಕವಾಗಿ ಹರಡಿತು.
ಹಳೆಯವಿದ್ಯಾರ್ಥಿಗಳ (ಅಲಮ್ನೈ) ಮತ್ತೆ ಒಟ್ಟಿಗೆ ಸೇರುವ ಕೂಟಗಳು ಅನೇಕ ಸಂಸ್ಥೆಗಳಲ್ಲಿ ಅತ್ಯಂತ ಸಂಭ್ರಮದ ಸಂದರ್ಭಗಳಾಗಿವೆ. ಹಳೆಯ ವಿದ್ಯಾರ್ಥಿಗಳ ಸಂಘ(ಅಲಮ್ನೈ ಅಸೋಸಿಯೇಷನ್ಸ್) ಈ ಕೂಟಗಳನ್ನು ಏರ್ಪಡಿಸುತ್ತದೆ. ಅಲ್ಲದೇ ಇವು ಆರ್ಥಿಕ ಸಹಾಯ ಕೇಳುವ ಸಾಮಾಜಿಕ ಸಂದರ್ಭಗಳಾಗಿವೆ.
ಸಂಬಂಧಿತ ಪದಗಳು
UK ಯ ಬಹುಪಾಲು ಸ್ವತಂತ್ರ ಶಾಲೆಗಳಲ್ಲಿ, ನ್ಯೂಜಿಲೆಂಡ್ ಶಾಲೆಗಳಲ್ಲಿ, ಶ್ರೀಲಂಕದ ಶಾಲೆಗಳಲ್ಲಿ, UK ಯ ಕೆಲವು ವಿಶ್ವವಿದ್ಯಾನಿಲಯಗಳಲ್ಲಿ, ಆಸ್ಟ್ರೇಲಿಯಾದಲ್ಲಿ ಕಡಿಮೆ ಪ್ರಮಾಣದಲ್ಲಿ ಹಾಗು ಕೆನಡಾದಲ್ಲಿ ಓಲ್ಡ್ ಬಾಯ್ (ಹಳೆಯ ಹುಡುಗ) ಮತ್ತು ಓಲ್ಡ್ ಗರ್ಲ್ (ಹಳೆಯ ಹುಡುಗಿ) ಎಂಬ ಪದಗುಚ್ಛವನ್ನು ಹಿಂದೆ ಇದ್ದ ಶಾಲೆಯ ವಿದ್ಯಾರ್ಥಿಗಳನ್ನು ಹಾಗು ಓಲ್ಡ್ ಮೆಂಬರ್ (ಹಳೆಯ ಸದಸ್ಯ) ಅಥವಾ ಮೆಂಬರ್ (ಸದಸ್ಯ) ಎಂಬ ಪದಗುಚ್ಛಗಳನ್ನು (ಅಥವಾ ನ್ಯೂಜಿಲೆಂಡ್ ನಲ್ಲಿ "ಅಲಮ್ನಸ್") ಹಿಂದಿನ ವಿಶ್ವವಿದ್ಯಾನಿಲಯದ ವಿದ್ಯಾರ್ಥಿಗಳನ್ನು ಸೂಚಿಸಲು ಸಾಂಪ್ರದಾಯಿಕವಾಗಿ ಬಳಸಲಾಗುತ್ತದೆ. ಕೆನಡಾದ ರಾಯಲ್ ಮಿಲಿಟರಿ ಕಾಲೇಜಿನಲ್ಲಿ ಕಾಲೇಜ್ ಸಂಖ್ಯೆಗಳನ್ನು ಸೂಚಿಸಲು ಫಾರ್ಮರ್ ಕಡೆಟ್ ಮತ್ತು ಓಲ್ಡ್ ಬ್ರಿಗೇಡ್   ನ ಸದಸ್ಯ ಎಂಬ ಪದಗುಚ್ಛಗಳನ್ನು ಸಾಂಪ್ರದಾಯಿಕವಾಗಿ ಬಳಸಲಾಗುತ್ತದೆ. ಮತ್ತೊಂದು ಉದಾಹರಣೆ ಎಂದರೆ, ಓಲ್ಡ್ ಕಾರ್ಪ್ಸ್ ಎಂಬ ಪದವನ್ನು ವರ್ಜೀನಿಯ ಮಿಲಿಟರಿ ಸಂಸ್ಥೆಯಿಂದ ಬಂದ ಹಳೆಯ ವಿದ್ಯಾರ್ಥಿಗಳನ್ನು (ಅಲಮ್ನೈ) ಸೂಚಿಸಲು ಬಳಸಲಾಗುತ್ತವೆ. ಶಾಲೆಗಳಲ್ಲಿ ಈ ಪದಗುಚ್ಛಗಳ ಮೇಲೆ ಹಾಕಲಾದ ಸಾಮಾನ್ಯ ಪರಿಮಿತಿಯಿಂದಾಗಿ ಕೆಲವು ಪದಗುಚ್ಛಗಳು ಸಾಮಾನ್ಯವಾಗಿ UK ಯ ಶ್ರೀಮಂತ ವರ್ಗಕ್ಕೆ ಸಂಬಂಧಿಸಿವೆ.
ಕೆಲವು ಶಾಲೆಗಳು ಸ್ಪಷ್ಟವಾಗಿ ಶಾಲೆಯ ಹೆಸರಿಗೆ ಸೇರಿಸಿದಂತೆ ನಿರ್ದಿಷ್ಟ ಪದವನ್ನು ಬಳಸುತ್ತವೆ. ಉದಾಹರಣೆಗೆ "ಓಲ್ಡ್ ಎಟೋನಿಯನ್," "ಓಲ್ಡ್ ಚರ್ಚೇರಿಯನ್", "ಓಲ್ಡ್ ನಾಕ್ಸ್ ಗ್ರಮೇರಿಯನ್", ಅಥವಾ "ಓಲ್ಡ್ ರೆಪ್ಟೋನಿಯನ್" (ಓಲ್ಡ್ ಬಾಯ್ಸ್ ಆಫ್ ಎಟಾನ್ ಕಾಲೇಜ್, ಚರ್ಚರ್ಸ್ ಕಾಲೇಜ್, ನಾಕ್ಸ್ ವ್ಯಾಕರಣ ಶಾಲೆ, ಮತ್ತು  ರೆಪ್ಟನ್ ಶಾಲೆ); ಅಥವಾ ಲಂಡನ್ ನಗರದ  ಶಾಲೆಗೆ ಹಾಗು ಡೌನ್ ಸೈಡ್ ಶಾಲೆ ಗೆ ಸೇರಿದವರನ್ನು ಹೆಚ್ಚು ಅಸ್ಪಷ್ಟವಾಗಿ ಕರೆಯಲಾಗುತ್ತದೆ. ಉದಾಹರಣೆಗೆ "ಓಲ್ಡ್ ಸಿಟಿಜನ್" (ಹಳೆಯ ಪ್ರಜೆ) ಮತ್ತು "ಓಲ್ಡ್ ಗ್ರೇಗೋರಿಯನ್". UK ಯ ಇತರ ಉದಾಹರಣೆಗಳು: "ಓಲ್ಡ್ ಅಲೆನಿಯನ್" (ಡಲ್ ವಿಚ್ ಕಾಲೇಜ್), "ಓಲ್ಡ್ ಬ್ಲ್ಯೂ" (ಕ್ರಿಸ್ಟ್ ಆಸ್ಪತ್ರೆ), "ಓಲ್ಡ್ ಡುನ್ಯುಮಿಯನ್" (ಡೌನ್ ಹೈ ಶಾಲೆ), "ಓಲ್ಡ್ ನೋವೋಕ್ಯಾಸ್ಟ್ರಿಯನ್" (ರಾಯಲ್ ವ್ಯಾಕರಣ ಶಾಲೆ, ನ್ಯೂ ಕ್ಯಾಸ್ಟಲ್ ಅಪ್ ಆನ್ ಟೈನ್)ಮತ್ತು "ಓಲ್ಡ್ ಮಿಡ್" (ಟ್ರಿನಿಟಿ ಸ್ಕೂಲ್ ಆಫ್ ಜಾನ್ ವೈಟ್ ಗಿಫ್ಟ್ ).
ಸ್ಕಾಟ್ಲೆಂಡ್ ನಲ್ಲಿ ಹಳೆಯ ವಿದ್ಯಾರ್ಥಿ (FP) ಎಂಬ ಪದವನ್ನು ವಿಶೇಷವಾಗಿ ಶಾಲೆಯ ಕ್ರೀಡಾ ತಂಡಗಳನ್ನು ಸೂಚಿಸಲೂ ಕೂಡ ಬಳಸಲಾಗುತ್ತದೆ. ಟೆಕ್ಸಾಸ್ A&M ವಿಶ್ವವಿದ್ಯಾನಿಲಯದಂತ ಕೆಲವು US ಶಾಲೆಗಳು ಹಳೆಯ ವಿದ್ಯಾರ್ಥಿ ಎಂಬುದನ್ನು ಬಳಸಲು ಬಯಸುತ್ತವೆ.
ಪ್ರಪಂಚದ ವಿದ್ಯಾರ್ಥಿಗಳ ಕ್ರಿಶ್ಚಿನ್ ಸಂಘ ಅದರ ಹಳೆಯ ವಿದ್ಯಾರ್ಥಿಯನ್ನು (ಅಲಮ್ನೈ) ಸೂಚಿಸಲು "ಹಿರಿಯ ಸ್ನೇಹಿತರು" ಎಂಬ ಪದವನ್ನು ಬಳಸುತ್ತವೆ.
ಅಡಿ ಟಿಪ್ಪಣಿಗಳು
ಎಕ್ಸಾಂಪಲ್: ಅನ್ ಅಲಮ್ನೈ ಅಸೋಸಿಯೇಷನ್ ಆಫ್ ಕಾಲೇಜ್ ಆಫ್ ಇಂಜಿನಿಯರಿಂಗ್, ಕೊಲ್ಲಂ, ಇಂಡಿಯಾ
ವರ್ಗ:ಶಿಕ್ಷಣ ಸಂಸ್ಥೆ ವರ್ಗ:ವಿಶ್ವವಿದ್ಯಾನಿಲಯದ ಅಥವಾ ಕಾಲೇಜಿನ ಹಳೆಯ ವಿದ್ಯಾರ್ಥಿ
ವಿದುಷಿ. ಸುನಂದಾ ದೇವಿ
thumb|right|150px|'ವಿದುಷಿ. ಸುನಂದಾ ದೇವಿ' 'ಭರತ ನಾಟ್ಯ' ವನ್ನು ಶಾಸ್ತ್ರೀಯವಾಗಿ ಅಭ್ಯಾಸಮಾಡಿ, ಅದರ ವಿವಿಧ ಪ್ರಕಾರಗಳಲ್ಲಿ ಸಿದ್ಧಹಸ್ತರೆಂದು ಹೆಸರಾಗಿರುವ ನೃತ್ಯಾಂಗನೆ,  'ಶ್ರೀಮತಿ ಸುನಂದಾ ದೇವಿ', ಸುಸಂಸ್ಕೃತ ಮನೆತನದಿಂದ ಬಂದವರು. ಇನ್ನೂ ಬಾಲಕಿಯಾಗಿದ್ದಾಗಲೇ 'ಕುಚಿಪುಡಿ ನಾಟ್ಯ ಶೈಲಿ'ಯನ್ನು ನೋಡಿ ಮನಸೋತಿದ್ದರು. ಮದರಾಸಿನ ರಾಮನ್, ಹಾಗೂ ನಾರಾಯಣ ಪಿಳ್ಳೈಯವರ ಬಳಿ, ಶಾಸ್ತ್ರೀಯ ನೃತ್ಯ ಕಲಿತು, ಭಾರತನಾಟ್ಯದಲ್ಲಿ ಪಾಂಡಿತ್ಯ ಗಳಿಸಿದರು. ಮುಂದೆ, ಹೈದರಾಬಾದಿನ 'ಭಾರತ ಕಲಾ ಪ್ರಪೂರ್ಣ', ಪದ್ಮಶ್ರೀ. ನಟರಾಜ ರಾಮಕೃಷ್ಣ ರ ಬಳಿ, ಗುರುಕುಲ ಶಿಕ್ಷಣ ಪದ್ಧತಿಯಲ್ಲಿ ಕೂಚುಪುಡಿ, ಆಲಯ ನೃತ್ಯಮುಲು, ಆಂಧ್ರ ನಾಟ್ಯಮು, ಮೊದಲಾದವುಗಳಲ್ಲಿ ಸತತವಾಗಿ ೮ ವರ್ಷಗಳ ಕಾಲ ಅಭ್ಯಾಸಮಾಡಿದರು. ಅಂದ್ರ ಪ್ರದೇಶವನ್ನೆಲ್ಲಾ ಸುತ್ತಿ, 'ಶ್ರೀ ವೆಂಕಟೇಶ್ವರ ಕಲ್ಯಾಣ' ಎಂಬ ನೃತ್ಯ ರೂಪಕವನ್ನು  ಪ್ರದರ್ಶಿಸಿ, ಅಪಾರ ಕೀರ್ತಿಗಳಿಸಿದರು. ಮುಂದೆ ಬೆಂಗಳೂರಿಗೆ  ಬಂದು ನೆಲೆಸಿದರು.
ಉಪಗುಪ್ತ
ಉಪಗುಪ್ತ: ಅಶೋಕ ಕಾಲದಲ್ಲಿದ್ದ ಪ್ರಸಿದ್ಥ ಬೌದ್ಧ ಸನ್ಯಾಸಿ. ಮೊಗ್ಗಲೀಪುತ್ತ ತಿಸ್ಸ ಎಂಬುದು ಅತನ ಇನ್ನೊಂದು ಹೆಸರು. ಬುದ್ಧದೇವನ ತರುವಾಯ ಬಂದು ವಿನಯಪಿಟಕದ ಮುಖ್ಯ ಆಚಾರ್ಯರಲ್ಲಿ ಐದನೆಯವ. ಅಶೋಕನ ಪಟ್ಟಾಭಿಷೇಕದ ವೇಳೆಗೆ ಈತನಿಗೆ 60 ವರ್ಷ. ಅನಂತರ 26 ವರ್ಷಗಳ ಕಾಲ ಜೀವಿಸಿದ್ದ. ಕಳಿಂಗ ಯುದ್ಧಾನಂತರ ಅಶೋಕ ಆಚಾರ್ಯ ಉಪಗುಪ್ತನೊಡನೆ ನಿಕಟವಾದ ಸಂಪರ್ಕವನ್ನಿಟ್ಟುಕೊಂಡಿದ್ದ. ಉಪಗುಪ್ತನಿಂದ ಬೌದ್ಧಮತವನ್ನು ಸ್ವೀಕರಿಸಿದನೆಂದೂ ಆ ಮತದ ಪುಣ್ಯಕ್ಷೇತ್ರಗಳಾದ ಲುಂಬಿಣೀವನ, ಬುದ್ಧಗಯ, ಸಾರಾನಾಥ ಮತ್ತು ಕುಶಿನಗರ ಸ್ಥಳಗಳನ್ನು ಅವನೊಡನೆ ಸಂದರ್ಶಿಸಿದನೆಂದೂ ಅಶೋಕಾವಧಾನ ಗ್ರಂಥದಿಂದ ತಿಳಿದುಬರುತ್ತದೆ. ಈತ ಅಶೋಕನ ಕಾಲದಲ್ಲಿ ಪಾಟಲೀಪುತ್ರದ ಅಶೋಕಾರಾಮದಲ್ಲಿ ನೆರವೇರಿದ 3ನೆಯ ಬೌದ್ಧ ಮಹಾ ಸಮ್ಮೇಳನದ ಅಧ್ಯಕ್ಷನಾಗಿದ್ದ. ಇವನ ಜೀವಿತ ಕಾಲದಲ್ಲಿ ರಚಿತವಾದ ಕಥಾವತ್ತು ಗ್ರಂಥದಲ್ಲಿ ಆ ಸಮ್ಮೇಳನಕ್ಕೆ ಸಂಬಂಧಿಸಿದ ದೀರ್ಘವಾದ ವಿವರಣೆಗಳಿವೆ. ಈತನ ಸ್ಮರಣಾರ್ಥವಾಗಿ ಮಧುರ ಪಟ್ಟಣದಲ್ಲಿ ಒಂದು ಬೌದ್ಧಸ್ತೂಪ ನಿರ್ಮಾಣವಾಯಿತು. ಮಹಾನಾಮ ಎಂಬುವವನಿಂದ ರಚಿತವಾದ ಮಹಾವಂಶ ಮತ್ತು ಬೌದ್ಧಮತದ ಪಾಳೀ ಗ್ರಂಥಗಳಿಂದ ಈತನಿಗೆ ಸಂಬಂಧಿಸಿದ ವಿವರಣೆಗಳು ದೊರೆಯುತ್ತವೆ.
ವಿದುಷಿ. ಸುನಂದಾ ದೇವಿ
ಸದಾ ಕಲಿಯಲು ಆಸಕ್ತರು
ವೀಣೆಯನ್ನು ನುಡಿಸಲು ಕಲಿತರು. ಬೊಬ್ಬಿಲಿಯ ಆಸ್ಥಾನ ನರ್ತಕಿ, ಜೀವರತ್ನಮ್ಮನಿಂದ ಅಭಿನಯದ ಮಹತ್ವಗಳನ್ನು ಅಭ್ಯಾಸಮಾಡಿದರು. ವೇದಾಂತಂ ಪ್ರಹ್ಲಾದ ಶರ್ಮ, ಮತ್ತೊಬ್ಬ ಗುರು. ಇದಲ್ಲದೆ, ಕಲ್ಪಮ್-ಕುಚಿಪುಡಿಯ ಅತ್ಯುತ್ತಮ, ಹಾಗೂ ಅತಿ ಕ್ಲಿಷ್ಟಕರ ಮುದ್ರೆಗಳ ಒಂದು ಭಾಗ. ಇದನ್ನು ಸತ್ಯಭಾಮಾ ಪಾತ್ರಕ್ಕೆ ಹೆಸರಾದ  'ಶ್ರೀ. ಸತ್ಯನಾರಾಯಣ ಶರ್ಮ'ರಿಂದ ಕಂಡುಕೊಂಡರು. ಶತಮಾನಗಳಿಂದ ಕುಚಿಪುಡಿ ನೃತ್ಯ, ಪುರುಷ ಪ್ರಧಾನವೆಂದು ಹೆಸರಾಗಿತ್ತು. ಆದರೆ ಸ್ತ್ರೀಯರನ್ನೂ ಒಳಗೊಂಡಿದ್ದು ಬಹಳ ಸಮಯದಮೇಲೆ. ಹೀಗೆ ಸಂಪೂರ್ಣ ತರಪೇತಿಗಳಿಸಿ, ೧೯೬೪ ರಲ್ಲಿ ಬೆಂಗಳೂರಿಗೆ ವಾಪಸ್ಸಾದರು.
ಉಪಗುಪ್ತ
ಬಾಹ್ಯ ಸಂಪರ್ಕಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿದುಷಿ. ಸುನಂದಾ ದೇವಿ
ರಂಗ ಪ್ರವೇಶ
೧೯೬೪ ರ ಸೆಪ್ಟೆಂಬರ್ ೨೪ ರಂದು, ಬೆಂಗಳೂರಿನ 'ಸರ್ ಪುಟ್ಟಣ್ಣ ಚೆಟ್ಟಿ ಪುರಭವನ'ದಲ್ಲಿ 'ಕೂಚುಪುಡಿ ರಂಗ ಪ್ರವೇಶ' ಮಾಡಿ ಪ್ರೇಕ್ಷಕರಿಂದ ಮೆಚ್ಚುಗೆಗಳಿಸಿದರು. ಆಗಿನ ರಾಷ್ಟ್ರಪತಿ, ಡಾ. ಎಸ್. ರಾಧಾಕೃಷ್ಣನ್, ಪ್ರಧಾನಿ ಪಂಡಿತ್, ಜವಹರಲಾಲ್ ನೆಹರು, ಈಕೆಯ ನೃತ್ಯವನ್ನು ವೀಕ್ಷಿಸಿ, 'ರಜತ ಪದಕನ್ನಿತ್ತು ಗೌರವಿಸಿದ್ದಾರೆ. ಉಜ್ಜಯನಿ ನಗರದಲ್ಲಿ ಜರುಗಿದ 'ಕಾಳಿದಾಸ ನೃತ್ಯೋತ್ಸವ ಸ್ಪರ್ಧೆ'ಯಲ್ಲಿ 'ಕುಮಾರ ಸಂಭವ ರೂಪಕ'ಕ್ಕೆ ಪ್ರಥಮ ಬಹುಮಾನವಲ್ಲದೆ, 'ಬಂಗಾರದ ಕಲಶ'ವನ್ನು ಪಡೆದ ಕೀರ್ತಿ ತಂಡಕ್ಕೆ ಲಭಿಸಿತು. ಹಲವು ಬಗೆಯ ನೃತ್ಯ ಪ್ರಾಕಾರಗಳನ್ನು ಕಲಿತು, ಅದರಲ್ಲಿ ಸಿದ್ಧಿಗಳಿಸಿ ನಾಟ್ಯ ರಂಗವನ್ನೇ ತಮ್ಮ ವೃತ್ತಿಜೀವನವನ್ನಾಗಿ ಸ್ವೀಕರಿಸಿ, ಕಲಾಪೇಕ್ಷಿಗಳಿಗೆ ತಮ್ಮ  ಕಲೆಯನ್ನು ಧಾರೆಯೆರೆಯುತ್ತಿದ್ದಾರೆ. ಭರತನಾಟ್ಯಂ, ಕುಚಿಪುಡಿ, ಮತ್ತು ಲೋಕನಾಟ್ಯ ವಿದ್ಯೆಗಳಲ್ಲಿ ವಿದ್ಯಾರ್ಥಿಗಳನ್ನು ತರಪೇತು ಮಾಡಲು, ಒಂದು ಗುರುಕುಲವನ್ನು ಪ್ರತಿಷ್ಠಾಪಿಸುವ ಮನಸ್ಸನ್ನು ಹೊಂದಿದ್ದಾರೆ.
ಛಾಯಾ ನೃತ್ಯ ನಿಕೇತನ
ನೃತ್ಯವೇ ತಮ್ಮ ಜೀವನದ ಅತಿಮುಖ್ಯ ಧ್ಯೇಯವೆಂದು ನಂಬಿದ್ದ, ಸುನಂದಾ ದೇವಿಯವರು, ಛಾಯಾ ನೃತ್ಯ ನಿಕೇತನವನ್ನು ಸ್ಥಾಪಿಸಿದರು. ವಿಶ್ವದಾದ್ಯಂತ ತಮ್ಮ ಕಲೆಯನ್ನು ಪರಿಚಯಿಸುವ ಕಾರ್ಯವನ್ನು ಎಡೆಬಿಡದೆ ನಡೆಸಿದರು. ಅಲ್ಲಿ ನೂರಾರು ವಿದ್ಯಾರ್ಥಿಗಳಿಗೆ ಕುಚಿಪುಡಿ, ಹಾಗು ಭರತನಾಟ್ಯ ಸಂಪ್ರದಾಯದಲ್ಲಿ ತರಪೇತಿನೀಡಿದರು. ಆ ಶಿಷ್ಯರಲ್ಲಿ ಅನೇಕರು ಇಂದು ರಾಜ್ಯ ,ಹಾಗೂ ರಾಷ್ಟ್ರಮಟ್ಟದ ನೃತ್ಯ ಸ್ಪರ್ಧೆಗಳಲ್ಲಿ ಮೊದಲ ಸ್ಥಾನವನ್ನು ಗಳಿಸಿದ್ದಾರೆ. ಅಮೆರಿಕ, ಬ್ರಿಟನ್, ಕೊಲ್ಲಿ ರಾಜ್ಯಗಳು, ಮೊದಲಾದ ಹೊರದೇಶಗಳಲ್ಲಿ ಸಾಕಷ್ಟು  ಹೆಸರು ಗಳಿಸಿದ್ದಾರೆ. ಟಿವಿಯಲ್ಲಿ ಅನೇಕ ಕಾರ್ಯಕ್ರಮಗಳು ಕ್ರಮವಾಗಿ ಬಿತ್ತರಗೊಳ್ಳುತ್ತಿವೆ. ಅವರು, ಭಾರತದಲ್ಲಿ ಇಂದಿರ ಗಾಂಧಿ, ಚೈನಾದಲ್ಲಿ ದಲೈ ಲಾಮರವರ ಸಮ್ಮುಖದಲ್ಲಿ  ಕಿಸಾಗೌತಮಿ ನೃತ್ಯ ರೂಪಕವನ್ನು ರಚಿಸಿ, ಅಭಿನಯಿಸಿದರು. ಪ್ರಮುಖ ಪ್ರದರ್ಶನಗಳು : 'ಶಿವಲೀಲ ಕನ್ನಡ ಚಿತ್ರ'ಕ್ಕೆ. ನೃತ್ಯ ಸಂಯೋಜನೆಯ ಜವಾಬ್ದಾರಿ ವಹಿಸಿಕೊಂಡಿದ್ದರು. ನಟ್ಟುವಾಂಗಂ, ಶಾಸ್ತ್ರೀಯ ಸಂಗೀತಗಳನ್ನು ಚೆನ್ನಾಗಿ ಬಲ್ಲವರಾಗಿದ್ದರು. ಕನ್ನಡ, ತಮಿಳು, ತೆಲುಗು, ಇಂಗ್ಲೀಷ್, ಮಲಯಾಳಂ, ಹಿಂದಿ ಭಾಷೆಗಳಲ್ಲಿ ಪರಿಣತರು. ' ಕುಚಿಪ್ಪುಡಿ ನೃತ್ಯದ ಬಗ್ಗೆ ಪರಿಚಯಿಸುವ ಪುಸ್ತಕ ರಚನೆ'ಯ ಕರ್ನಾಟಕ ಸರಕಾರ ಆಯೋಜಿಸಿದ ಕಮಿಟಿಯಲ್ಲಿ ಅವರು ಒಬ್ಬ ಸದಸ್ಯೆಯಾಗಿದ್ದರು. ಈ ಪುಸ್ತಕ, ಜೂನಿಯರ್, ಸೀನಿಯರ್, ವಿದ್ವತ್ ವರೆಗೆ ಕಲಿಯುವ ವಿದ್ಯಾರ್ಥಿಗಳಿಗೆ ಬಹಳ ಉಪಯೋಗಕಾರಿಯಾಗಿದೆ.
ಗೌರವ, ಪ್ರಶಸ್ತಿಗಳು
- ಚಿತ್ರ : ಹಿಂದೂ ದಿನ ಪತ್ರಿಕೆ.
ವರ್ಗ:ಭರತನಾಟ್ಯ ಕಲಾವಿದರು
ಭರತನಾಟ್ಯದ ಮುದ್ರೆಗಳು
ಭರತನಾಟ್ಯದ ಮುದ್ರೆಗಳು
ನರ್ತನದಲ್ಲಿ "ಮುದ್ರ"ಗಳೆಂದರೆ ವ್ಯಕ್ತಿಯ ಮನಸ್ಸಿನ ಭಾವನೆಗಳನ್ನು, ವ್ಯಕ್ತಪಡಿಸುವ ಸಾಧನವಾಗಿದೆ. 'ಶೃಂಗಾರ', 'ಹಾಸ್ಯ', 'ಕರುಣ', ರೌದ್ರ', 'ವೀರ', 'ಭಯಾನಕ', 'ಭೀಭತ್ಸ', 'ಅಧ್ಬುತ' ಮತ್ತು 'ಶಾಂತ' ಎಂಬ ನವರಸಗಳನ್ನು ಹಾಗೂ ಭಕ್ತಿ, ಪ್ರೇಮಗಳನ್ನು ಸಮರ್ಥವಾಗಿ ಪ್ರತಿಪಾದಿಸುವ ಮಾಧ್ಯಮವೆನ್ನಿಸಿದೆ.
ಸೃಷ್ಟಿ ಕಾರ್ಯಮಗ್ನನಾದ ಬ್ರಹ್ಮನು ಈ ಶಾಸ್ತ್ರವನ್ನು ಭರತಮಹರ್ಷಿಗೆ ಉಪದೇಶಿಸಿದನು. ಭರತಮುನಿಯಿಂದ ಪ್ರಚುರಪಡಿಸಲ್ಪಟ್ಟ, ಅವನ ಹೆಸರಿನಿಂದಲೇ ಜಗತ್ಪ್ರಸಿದ್ದವಾದ ನಾಟ್ಯಶಾಸ್ತ್ರವೇ "ಭರತನಾಟ್ಯ". ಜಗತ್ತಿನಲ್ಲಿ ಇದರ ಆದ್ಯಪ್ರವರ್ತಕ ನಾಟ್ಯಾಚಾರ್ಯ-ಭರತ ಮಹಾಮುನಿ. ನಮ್ಮೆಲ್ಲ ಅಂಗಗಳಿಂದಲೇ 'ನವರಸ'ಗಳನ್ನು ಎಲ್ಲ ಭಾವನೆಗಳನ್ನೂ, ಮೌನ ವಾಙ್ಮಯವನ್ನು ಪ್ರಕಟಿಸಿ, ಪ್ರದರ್ಶಿಸಬಹುದೆಂದು, ಈ ಅಪೂರ್ವ ನಾಟ್ಯಶಾಸ್ತ್ರಕ್ಕೆ ಬುನಾದಿ ಹಾಕಿದ್ದಾನೆ. ನೃತ್ಯದಲ್ಲಿ ತಾಳ, ಸಂಗೀತ, ಭಾವ, ರಸ, ಸಾಹಿತ್ಯಗಳು ಒಂದಕ್ಕೊಂದು ಪೂರಕವಾಗಿ ಮೇಳವಿಸಿಕೊಂಡಿರುತ್ತವೆ. ಅವಿನಾಭಾವ ಸಂಬಂಧ ಹೊಂದಿರುತ್ತವೆ.
ನಾಟ್ಯಶಾಸ್ತ್ರದ, 'ಮುದ್ರಾ' ಶಬ್ದಕ್ಕೆ ಸಂಸ್ಕೃತವಾಙ್ಮಯದಲ್ಲಿ ಹಲವಾರು ಅರ್ಥ ಹಾಗೂ ಪ್ರಭೇದಗಳಿವೆ. 'ನೇತ್ರಮುದ್ರ' ನಮ್ಮ ಕಣ್ಣುಗಳ ಚಲನೆಗಳಿಂದ ಹಾಗೂ ಹುಬ್ಬಿನಿಂದ ಭಾವನೆಗಳ ಪ್ರಕಟೀಕರಣ. 'ಮುಖಮುದ್ರಾ', ಮುಖದ ಚಹರೆ, ಬದಲಾಗುವ ಭಾವನೆಗಳ ಪ್ರಕಟೀಕರಣ. ಅಂತೆಯೇ 'ಅಂಗಮುದ್ರಾ', ದೇಹದ ವಿವಿಧ ಅಂಗಗಳ ಚಲನೆಯಿಂದ ಭಾವನೆಗಳ ಪ್ರಕಟೀಕರಣ. "ಹಸ್ತಮುದ್ರಾ", ಹಸ್ತಗಳ, ಬೆರಳುಗಳ ಚಲನೆ, ವಿವಿಧ ವಿನ್ಯಾಸಗಳಿಂದ ಹಲವು ವಸ್ತು ಪ್ರಾಣಿ, ವಿಷಯಗಳ ಪ್ರಕಟೀಕರಣ ಪ್ರತಿಪಾದಿತವಾಗುತ್ತವೆ. ಇವುಗಳಲ್ಲಿ ಹಲವು ವಿಧಗಳಿವೆ. "ಅಸಂಯುಕ್ತ ಹಸ್ತ", ಅಥವಾ "ಏಕಹಸ್ತ" ಮುದ್ರಗಳು, ಒಂದೇ ಹಸ್ತದ ಕೈ ಬೆರಳುಗಳ ಸಂಯೋಜನೆಯಿಂದ ಪ್ರಕಟೀಕರಣ ಆಗುವ ಭಾವನೆ, ವಸ್ತು, ವಿಚಾರಾದಿಗಳ ಮುದ್ರಗಳು. "ಸಂಯುಕ್ತ ಹಸ್ತ" ಎರಡೂ ಹಸ್ತಗಳ ಬೆರಳುಗಳನ್ನು ಸಂಯೋಜಿಸಿಕೊಂಡು ಮಾಡುವ ಮುದ್ರಗಳು. ಇವಲ್ಲದೆ 'ಕಾಯ' ದೇಹದ ವಿವಿಧ ಅಂಗಗಳಾದ ತಲೆ, ಕೈ ಕಾಲುಗಳ ಚಾಲನಾವಿನ್ಯಾಸಗಳಾದ, ವಿವಿಧ ಮುದ್ರೆಗಳಾದ, "ಶಿರೋಮುದ್ರಾ", "ಹಸ್ತಮುದ್ರಾ", "ಕಟಿಮುದ್ರಾ", "ಊರುಮುದ್ರಾ", ಹಾಗೂ "ಪಾದಮುದ್ರಾ"ಗಳ ವಿಶಿಷ್ಟ ಚಾಲನೆಯಿಂದ ಭಾವನಾ ಪ್ರಕಟೀಕರಣ ರೂಪುಗೊಂಡಿದೆ. "ಅಷ್ಟಾಂಗಯೋಗ"ದ ಮೂರನೇ ಹಂತವಾದ ವಿವಿಧ ದೈಹಿಕ ಆಸನಗಳು ಸಹಾ ಇವುಗಳಲ್ಲಿ ಸಂಲಗ್ನವಾಗಿರುತ್ತವೆ ಎಂದು ತಿಳಿಯಲಾಗಿದೆ.
ಅಸಂಯುಕ್ತ ಮುದ್ರಾ (ಏಕಹಸ್ತಮುದ್ರೆಗಳು)
"ಅಸಂಯುಕ್ತ ಮುದ್ರಾ" ಅಥವಾ "ಏಕಹಸ್ತಮುದ್ರಾ" ಅಂದರೆ ಒಂದೇ ಹಸ್ತದ ಕೈಬೆರಳುಗಳ ಸಂಯೋಜನೆಯ ವಿವಿಧ ವಿನ್ಯಾಸಗಳಿಂದ ನಮ್ಮ ಭಾವನೆಗಳನ್ನು ಹಲವು ವಸ್ತು ವಿಶೇಷಗಳನ್ನು ಹಾಗೂ ಘಟನೆಗಳನ್ನು ಉಲ್ಲೇಖಿಸುವ, ಪ್ರತಿಬಿಂಬಿಸುವ ಇಪ್ಪತೆಂಟು (೨೮) ಮುದ್ರೆಗಳು ಪ್ರಚಲಿತವಾಗಿವೆ. ಅಭಿನಯ ದರ್ಪಣದಲ್ಲಿರುವ ಅವುಗಳ ಶ್ಲೋಕ ರೂಪ ಹೇಗಿದೆ:
ಪತಾಕಸ್ತ್ರಿಪತಾಕೋರ್ಧಪತಾಕಃ ಕರ್ತರೀಮುಖಃ ॥
ಮಯೂರಾಖ್ಯೋರ್ಧಚಂದ್ರಶ್ಚಾಪ್ಯರಾಳಶ್ಶುಕತುಂಡಕಃ ॥೧೦೩॥
ಮೃಗಶೀರ್ಷಃ ಸಿಂಹ ಮುಖೋ ಕಾಂಗುಲಸ್ಸೋವಪದ್ಮಕಃ ॥
ಚತುರೋ ಭ್ರಮರಶ್ಚೈವ ಹಂಸಾಸ್ಯೋ ಹಂಸಪಕ್ಷಕಃ ॥೧೦೫॥
ಸಂದಂಶೋ ಮುಕುಳಶ್ಚೈವ ತಾಮ್ರಚೂಡಸ್ತ್ರೆಶೂಲಕಃ ॥
ಅಷ್ಟಾವಿಂಶತಿ ಸಸ್ತಾನಾಮೇವಂ ನಾಮಾನಿ ವೈಕ್ರಮಾತ್ ॥೧೦೬॥
- ಅಭಿನಯ ದರ್ಪಣ
====೧. ಪತಾಕ ಮುದ್ರಾ: ==== ಈ ಮುದ್ರೆಯನ್ನು ಬಲಗೈನಲ್ಲೇ ಆಚರಿಸಬೇಕು. ಹೆಬ್ಬೆಟ್ಟನ್ನು ಹಸ್ತದೊಳಕ್ಕೆ ಸ್ವಲ್ಪ ಮಡಿಸಿ ಮಿಕ್ಕೆಲ್ಲ ನಾಲ್ಕೂ ಬೆರಳುಗಳನ್ನು ಜೋಡಿಸಿಕೊಂಡು ನೇರವಾಗಿಟ್ಟುಕೊಳ್ಳುವುದೇ "ಪತಾಕ ಹಸ್ತಮುದ್ರ".
ಈ ಮುಖ್ಯವಾದ ಮುದ್ರೆ, ನಾಟ್ಯದ ಆರಂಭ, ಮೇಘ, ವನ, ನದಿ, ದೇವಸಮೂಹ, ಅಶ್ವ, ಗಾಳಿ, ಸ್ವರ್ಗ, ಮಳೆಗಾಲ, ಇವುಗಳಲ್ಲದೆ ಇನ್ನೂ ಹಲವು ಅಂಶಗಳನ್ನು ಈ ಪತಾಕಮುದ್ರೆ ಪ್ರತಿಪಾದಿಸುತ್ತದೆ.
====೨. ತ್ರಿಪತಾಕ ಮುದ್ರ: ====
ಬಲಗೈನಲ್ಲಿ ಆಚರಿಸುತ್ತಿರುವ ಮೇಲಿನ ಪತಾಕ ಮುದ್ರೆಯಂತೆಯೇ ಹಸ್ತವನ್ನು ತೋರಿಸುತ್ತ ಉಂಗುರ ಬೆರಳನ್ನು ಮಡಿಚಿ ತೋರಿಸುವ ವಿನ್ಯಾಸವೇ "ತ್ರಿಪತಾಕ ಹಸ್ತ ಮುದ್ರ".
ಈ ಮುದ್ರೆ ಕಿರೀಟಾ, ಮರ, ಇಂದ್ರ, ಇಂದ್ರಾಯುಧ, ದೀಪ, ಬೆಂಕಿಯಜ್ವಾಲೆ, ಕೆನ್ನೆ, ಬಾಣಾ, ಸ್ತ್ರೀಪುರುಷ ಸಂಪಾದಕ ಇವುಗಳನ್ನು ಪ್ರತಿಪಾದಿಸುತ್ತದೆ.
====೩. ಅರ್ಧಪತಾಕ ಮುದ್ರಾ: ==== ಮೇಲಿನ ತ್ರಿಪತಾಕ ಮುದ್ರೆಯಲ್ಲಿ ಉಂಗುರುದ ಬೆರಳನ್ನು ಮಡಿಸಿದಂತೆ ಅದರ ಜೊತೆಯಲ್ಲಿ ಕಿರುಬೆರಳನ್ನೂ ಮಡಿಸಿ ತೋರಿಸುವ ವಿನ್ಯಾಸವೇ "ಅರ್ಧಪತಾಕ ಮುದ್ರಾ".
ಈ ಮುದ್ರೆ, ಮುರಾಣಿ, ಗೋಪುರ, ಚಿಗುರು, ಫಲಕ, ನದೀದಡೆ, ಗರಗಸ, ಕತ್ತಿ, ಧ್ವಜ, ಗುಡಿ, ಪ್ರಾಣಿಗಳ ಕೊಂಬುಗಳು ಇವುಗಳನ್ನು ಸೂಚಿಸಲು ಈ ಮುದ್ರೆ ವಿನಿಯೋಗವಾಗುತ್ತದೆ.
====೪. ಕರ್ತರೀ ಮುಖ ಮುದ್ರಾ: ==== ಅರ್ಧ ಪತಾಕ ಮುದ್ರೆಯಲ್ಲಿ ಮಡಿಸಿಕೊಂಡಿರುವ ಕಿರುಬೆರಳನ್ನು ನೇಡುತ್ತ, ತೋರುಬೆರಳನ್ನು ಮಧ್ಯಬೆರಳಿನ ಹಿಂಭಾಗಕ್ಕೆ ಹೆಡಿದು ಕತ್ತರಿ ಬಾಯಂತೆ ಅಲ್ಲದೆ ಎರಡೂ ಅಲಗುಗಳಂತೆ, ತೋರು ಮತ್ತು ಮಧ್ಯ ಬೆರಳುಗಳನ್ನು ತೋರಿಸುವ ವಿನ್ಯಾಸವೇ "ಕರ್ತರೀ ಮುಖ ಮುದ್ರಾ".
ಈ ಮುದ್ರೆ, ಲೂಟಿ ಮಾಡುವುದು, ಕಡೆಗಣ್ಣ ನೋಟ, ಭೇದಭಾವ, ಮಿಂಚು, ಕದಿಯುವುದು, ನೋಟ, ಸಾವು, ವ್ಯತ್ಯಾಸ ತೋರುವುದು, ದೀಪಜ್ವಾಲನೆ, ಇವುಗಳನ್ನು ಪ್ರತಿಪಾದಿಸುತ್ತದೆ.
====೫. ಮಯೂರ ಮುದ್ರಾ: ==== ಹಸ್ತದಲ್ಲಿನ ಅನಾಮಿಕಾ, ಉಂಗುರದ ಬೆರಳಿನ ತುದಿಯನ್ನೂ ಉಂಗುಷ್ಠದ ತುದಿಯನ್ನೂ ಸ್ಪರ್ಷಿಸುತ್ತ ಮಿಕ್ಕೆಲ್ಲ ಬೆರಳುಗಳನ್ನು ನೇರವಾಗಿ ಇಟ್ಟು, ವಿನ್ಯಾಸ ಮಾದುವುದೇ, "ಮಯೂರ ಮುದ್ರಾ". ಮಯೂರ ಎಂದರೆ ನವಿಲು, ಅಂತೆಯೇ ಈ ಮುದ್ರೆ ನವಿಲಿನ ಮುಖವನ್ನು ಹೋಲುತ್ತದೆ.
ಈ ಮುದ್ರ ಮುಂಗುರುಳನ್ನು, ಭವಿಷ್ಯವನ್ನು, ನವಿಲು, ಹಕ್ಕಿ, ಗುಂಗುರು, ಹಣೆ, ಬಿಂದಿ, ಕಣೀರು, ಪ್ರಸಿದ್ದ, ಭವಿಷ್ಯ ಇವುಗಳನ್ನು ಪ್ರತಿಪಾದಿಸುತ್ತದೆ.
====೬. ಅರ್ಧಚಂದ್ರ ಮುದ್ರಾ: ==== ಮೊದಲಿನ ಪತಾಕಹಸ್ತದಂತೆಯೇ ನಾಲ್ಕೂ ಬೆರಳುಗಳನ್ನು ಜೋಡಿಸಿ ಮುಡಿಸಿರುವ ಹೆಬ್ಬೆರಳನ್ನು ಮೇಲೆತ್ತಿ ಮೇಲ್ಮುಖವಾಗಿರುವ ಹಸ್ತವನ್ನು ಬಲ ಪಕ್ಕಕ್ಕೆ ಬಾಗಿಸುವ ವಿನ್ಯಾಸವೇ "ಅರ್ಧಚಂದ್ರ ಮುದ್ರಾ".
ಈ ಮೂದ್ರೆಯು, ಚಂದ್ರನನ್ನು, ಭಿಲ್ಲಾಯುಧ, ದೇವತೆಗೆ ಅಭಿಷೇಕ ಮಾಡುವುದು, ಊಟದ ತಟ್ಟೆ, ಉದ್ಭವ, ಸೊಂಟ, ಚಿಂತೆ, ನಮಸ್ಕಾರ, ಧ್ಯಾನ, ನನ್ನದು ಎನ್ನುವುದು, ಪ್ರಾರ್ಥನೆ, ಇವುಗಳನ್ನು ಪ್ರತಿಪಾದಿಸುತ್ತದೆ.
====೭. ಅರಾಳ ಮುದ್ರಾ: ==== ಮೊದಲಿನ ಪತಾಕ ಮುದ್ರೆಯಂತೆಯೇ ಇರುವ ಹಸ್ತದಲ್ಲಿ ತೋರುಬೆರಳನ್ನು ಮಡಿಸಿ ತೋರಿಸುವ ವಿನ್ಯಾಸವೇ "ಅರಾಳ ಮುದ್ರ".
ಈ ಮುದ್ರೆ, ಚಂಡಮಾರುತ, ಧ್ವಂಸ ಮಾಡುವುದು, ನೇರು ಕುಡಿಯುವುದು, ಅಮೃತ ಅಥವಾ ವಿಷಪಾನಾ, ಬಿರುಗಾಳಿ ಗುಡುಗು ಮಿಂಚುಗಳನ್ನು ಪ್ರತಿಪಾದಿಸುತ್ತದೆ.
====೮. ಶುಕತುಂಡ ಮುದ್ರಾ: ==== ಮೇಲಿನ ಅರಾಳ ಮೂದ್ರೆಯಂತೆಯೇ ಹಸ್ತವಿನ್ಯಾಸ ಮಾಡಿ, ಮಡಿಸಿಕೊಂಡಿರುವ ತೋರುಬೆರಳಿನ ಜತೆಗೆ ಉಂಗುರದ ಬೆರಳನ್ನೂ ಸಹಾ ಮಡಿಸಿಕ್ಕೊಳುವುದೇ "ಶುಕತುಂಡ ಮುದ್ರಾ".
====೯. ಮುಷ್ಠಿ ಮುದ್ರಾ: ====
ನಾಲ್ಕೂ ಬೆರಳುಗಳನ್ನು ಹಸ್ತದೊಳಕ್ಕೆ ಮಡಿಸಿಕ್ಕೊಂಡದ್ದು, ಹೆಬ್ಬೆರಳನ್ನು ಅವುಗಳ ಮೇಲೆ, ಮಡಿಸಿ ಇಟ್ಟುಕ್ಕೊಂಡಾಗ "ಮುಷ್ಠಿ ಮುದ್ರಾ" ಆಗುತ್ತದೆ.
ಈ ಮುದ್ರೆ, ಅರೆಯುವ ಕ್ರಿಯೆಯನ್ನು, ಪತಿಯನ್ನು, ಪೌನವನ್ನು, ಪಿತೃತರ್ಪಣವನ್ನು, ಕಾಮದೇವ, ಬಿಲ್ಲು, ಕಂಭ, ಮೌನ, ಪತಿ, ಕೈ ಕಾಲುಗಳನ್ನು, ಹಾಗೂ ಮೊಸರು ಕಡೆಯುವುದನ್ನು ಪ್ರತಿಪಾದಿಸುತ್ತದೆ.
====೧೧. ಕಪಿತ್ಥ ಮುದ್ರಾ: ==== ಮೇಲಿನ ಶಿಖರ ಮೂದ್ರೆಯಲ್ಲಿ ಹೆಬ್ಬೆರಳನ್ನು ಎತ್ತಿ ಹೆಡಿದಿರುತ್ತೇವೆ. ಹೀಗೆ ಎತ್ತಿರುವ ಹೆಬ್ಬೆಟ್ಟಿನ ತುದಿಯ ಮೇಲೆ ತೋರುಬೆರಳನ್ನು ಕೊಕ್ಕೆಯಾಗಿಸಿ ಹೆಡಿದುಕೊಳ್ಳುವ ವಿನ್ಯಾಸವೇ "ಕಪಿತ್ಥ ಮುದ್ರಾ".
ಈ ಮುದ್ರೆ, ತಾಳವನ್ನು ಹಿಡಿದುಕೊಳ್ಳುವುದು, ಹಾಲುಕರಿಯುವುದು, ಕಣ್ಣಿಗೆ ಕಾಡಿಗೆ ಧರಿಸುವುದು, ಪುಷ್ಪವನ್ನು, ಆನಂದವನ್ನು ತೋರಿಸಲು, ಧೂಪ, ಲಕ್ಷ್ಮೀ, ಸರಸ್ವತೆ, ಪ್ರದಕ್ಷಿಂಎ, ತಾಳ, ದೀಪ ಮತ್ತು ಊದುಬತ್ತಿ ಹಿಡಿದುಕೊಳ್ಳುವುದು ಇತ್ಯಾದಿ ಚಟುವಟಿಕೆಗಳು ಈ ಮುದ್ರೆಯಿಂದ ಪ್ರತಿಪಾದಿಸಲ್ಪಡುತ್ತದೆ.
====೧೨. ಕಟಕಾಮುಖ: ==== ನಮ್ಮ ತೋರುಬೆರಳು ಮತ್ತು ಮಧ್ಯಮಬೆರಳ ತುದಿಗಳನ್ನು ಅಂಗುಷ್ಠದ ತುದಿಗೆ ಸ್ಪರ್ಷಿಸುವುದು ಹಾಗೂ ಮಿಕ್ಕಿ ಉಂಗುರದ ಬೆರಳನ್ನು ಮತ್ತು ಕಿರುಬೆರಳುಗಳನ್ನು ಸ್ವಲ್ಪ ಬಗ್ಗಿಸಿ ಹಿಡಿಯುವ ವಿನ್ಯಾಸವೇ ಕಟಕಾಮುಖ ಮುದ್ರಾ ವೆನ್ಯಾಸವಾಗುತ್ತದೆ.
ಈ ಮುದ್ರೆ, ಹೂಕೀಳುವುದು, ಮುತ್ತುಮಾಲೆ, ಹೂಮುಡಿಯುವುದು, ನೋಟ ಮತ್ತು ಮಾತು, ಹೋತ್ರ, ಹವ್ಯ, ಕೊಡೆ, ಬಿಲ್ಲಿನ ಹೆದೆ ಏರಿಸುವುದು, ವೀಣೆಯ ತಂತಿ ಮಿಡಿಯುವುದು, ಬಾಚಣೆಗೆ, ಕನ್ನಡಿ ದರ್ಶನ, ರಂಗೋಲಿ ಚಿತ್ರಿಸುವುದು ಇತ್ಯಾದಿ ಪ್ರದರ್ಶಿಸಲು ಈ ಮುದ್ರೆ ಉಪಯೋಗಿಸಬಹುದು. ====೧೩. ಸೂಚಿ: ==== ಮೇಲೆ ಪ್ರದರ್ಶಿಸಿದ ಕಟಕಾಮುಖಮುದ್ರೆಯ ಈ ವಿನ್ಯಾಸದಲ್ಲಿ ಹೆಬ್ಬೆರಳಿಗೆ ಸ್ಪರ್ಷಿಸುತ್ತಿರುವ ತೋರುಬೆರಳನ್ನು ನೇರವಾಗಿ ಮೇಲಕ್ಕೆ ನೀಡುವ, ಅಂತೆಯೇ ಮಿಕ್ಕ ಬೆರಳುಗಳನ್ನು ಹೆಬ್ಬೆಟ್ಟಿನೊಡನೆ ಸ್ಪರ್ಷಿಸುತ್ತ ಇರುವ ವಿನ್ಯಾಸವೇ "ಸೂಚೀ ಮುದ್ರಾ" ಎಂದಾಗುತ್ತದೆ.
ಈ ಮುದ್ರೆಯನ್ನು, ಅವನು, ಅವಳು ಎಂದು ನಿರ್ದೇಶಿಸುವುದು, ಮೂಲೆ ಎಂಬ ಜಾಗ ತೋರಿಸುವುದು, ಪರಬ್ರಹ್ಮ, ಒಂದನ್ನು ತೋರಿಸುವುದು, ಏಕೆ, ಯಾರು, ನಗರ, ವಿಶ್ವ, ಕೂದಲು, ಹೇಗೆ, ಛತ್ರಿ, ಸಾಮರ್ಥ್ಯ, ಜನರಗುಂಪು, ಯೋಚನೆ, ಸಂಜೆ ಎಂಬ ಹಲವು ಭಾವನೆ ಪ್ರತಿಪಾದಿಸುತ್ತದೆ. ====೧೪. ಚಂದ್ರಕಲಾ ಮುದ್ರಾ: ==== ಮೇಲಿನ ಸೂಚಿಮುದ್ರದಲ್ಲಿ ಸ್ಪರ್ಷಿಸುತ್ತಿರುವ ಮಧ್ಯದ ಬೆರಳನ್ನೂ ಸಹಾ ತೆಗೆದು ಕೇವಲ ತೋರುಬೆರಳನ್ನು ನೀಡಿಕೊಂಡಿದ್ದು ಮಿಕ್ಕ ಮೂರೂ ಬೆರಳುಗಳನ್ನು ಮಡಿಸಿಕ್ಕೊಂಡಿರುವ ವಿನ್ಯಾಸವನ್ನು "ಚಂದ್ರಕಲಾ ಮುದ್ರಾ" ಎಂದೇ ನಿರ್ದೇಶಿಸಿದೆ.
ಈ ಮುದ್ರೆಯನ್ನು, ಶೀತಲ ಕಿರಣನಾದ ಪೂರ್ಣಚಂದ್ರನ ಪ್ರತಿಪಾದನೆಗೆ ಹಾಗೂ ಮುಖ, ಅಳೆಯುವ ಗೇಣು, ಅರ್ಧಚಂದ್ರದ ಆಕಾರದ ವಸ್ತುಗಳನ್ನು ತೋರಿಸಲು ವಿನಿಯೋಗವಾಗುತ್ತದೆ. ====೧೫. ಪದ್ಮಕೋಶ ಮುದ್ರಾ: ==== ಕೈನ ಬೆರಳುಗಳನ್ನೆಲ್ಲ ಬಿಡಿಸಿ ಅಂಗೈ ಒಳಕ್ಕೆ ಸ್ವಲ್ಪ ಮಡಿಸಿ ಅರಳುತ್ತಿರುವ ಕಮಲದ ಮೊಗ್ಗಿನಂತೆ ತೋರಿಸುವ ವಿನ್ಯಾಸವೇ ಪದ್ಮಕೋಶ ಮುದ್ರಾ.
ಈ ಮುದ್ರೆ, ಬಿಲ್ವ ಮತ್ತು ಕಪಿತ್ಥಫಲ, ಮೊಲೆಗಳು, ಮಾವು, ಹುತ್ತ, ಮೊಟ್ಟೆ, ನೈದಿಲೆ ಹೂ, ತಟ್ಟೆ, ಹೂ, ಘಂಟೆ, ಕನ್ಯಾದಾನ, ದಾಳಿಂಬೆಹಣ್ಣು, ನಕ್ಷತ್ರ ಇತ್ಯಾದಿಗಳನ್ನು ಪ್ರತಿಬಿಂಬಿಸಲು ಉಪಯೋಗಿಸಬಹುದು.
====೧೬. ಸರ್ಪಶೀರ್ಷ ಮುದ್ರಾ: ==== ಮೊದಲಿನ ಪತಾಕ ಮುದ್ರದಂತೆಯೇ ಕೈಗಳನ್ನು ಹಿಡಿದು ನಾಲ್ಕೂ ಬೆರಳುಗಳನ್ನು ಮುಂದಕ್ಕೆ ವಾಲಿಸಿ, ಹಾವಿನ ಹೆಡೆಯಂತೆ ವೆನ್ಯಾಸ ಮಾಡುವುದೇ "ಸರ್ಪಶೀರ್ಷ ಮುದ್ರಾ".
ಈ ಮುದ್ರೆಯನ್ನು ಹಾವು, ಚಂದನ ಅರೆದಮುದ್ದೆ, ನಿಧಾನ, ಚುಮುರ್ಕಿಸು, ತೀರ್ಥ, ಗಮನಿಸು, ದೊನ್ನೆ, ಚಪ್ಪಾಳೆ, ಪ್ರತಿಮೆ, ದೋಣಿ, ಹಾಲು, ಪ್ರಾಣಾಯಾಮ ಆನೆ, ಕೇಸರಿಹೂ, ಎಂಬ ಹಲವಾರು ವಸ್ತು ಮತ್ತು ಭಾವನೆಗಳನ್ನು ಬಿಂಬಿಸುತ್ತದೆ.
====೧೭. ಮೃಗಶೀರ್ಷ ==== ನಮ್ಮ ಹೆಬ್ಬೆರಳುಗಳನ್ನು ಮತ್ತು ಕಿರುಬೆರಳುಗಳನ್ನು ಮೇಲಕ್ಕೆ ಎತ್ತಿ ನೇರವಾಗಿ ಹಿಡಿದುಕ್ಕೊಂಡು ಮಿಕ್ಕ ಮೂರು ಬೆರಳುಗಳನ್ನು ಬಗ್ಗಿಸಿಟ್ಟು ತೋರಿಸುವ ವಿನ್ಯಾಸವೇ "ಮೃಗಶೀರ್ಷ".
ಈ ಮುದ್ರೆಯು ಕ್ರಮವಾಗಿ ಹೆದರಿದವನು, ತ್ರಿಪುಂಡ್ರಧಾರಣೆ, ರಂಗೋಲಿ, ವಿಭೂತಿ ಧಾರಣೆ, ಮೇಟ್ಟಿಲು, ಸ್ತ್ರೀ, ಮನೆ, ಜನಗಳ ಬೇಟಿ, ಚಲನೆ, ಇನ್ನೂ ಹಲವು ಭಾವಗಳನ್ನು ತೋರಿಸುತ್ತದೆ. ====೧೮. ಸಿಂಹಮುಖ ====
ನಮ್ಮ ಕೈನ ಮಧ್ಯಬೆರಳಿನ ತುದಿ ಮತ್ತು ಉಂಗುರಬೆರಳಿನ ತುದಿಗಳೆರಡನ್ನೂ ಹೆಬ್ಬೆಟ್ಟಿನತುದಿಗೆ ಸ್ಪರ್ಷಿಸುವ ವಿನ್ಯಾಸವೇ "ಸಿಂಹಮುಖ ಮುದ್ರಾ" ಎನ್ನುತ್ತಾರೆ.
====೨೦. ಅಲಪದ್ಮ ಮುದ್ರಾ: ==== ಎಲ್ಲ ಬೆರಳುಗಳನ್ನು ದೂರ ದೂರಕಿಟ್ಟು ಅಂಗೈಯನ್ನು ಮೇಲ್ಮುಖವಾಗಿಸಿ ವಿನ್ಯಾಸ ಮಾಡುವುದೆ "ಅಲಪದ್ಮ ಮುದ್ರಾ".
ಕಮಲ, ಕಪಿತ್ಥವೆಂಬ ಹಣ್ಣು, ತಿರುಗುವುದು, ಕನ್ನಡಿ, ವೆರಹ ವೇದನೆ, ಮೊಲೆಗಳು, ಪೂರ್ಣಚಂದ್ರ, ಜಡೆ, ಎತ್ತರ, ಕೆರೆ, ಗಾಡಿ, ಗಾಳಿ, ನೀರು, ಪ್ರಶಂಸೆ ಇವುಗಲನ್ನು ಪ್ರತಿಪಾದಿಸಲು ಈ ಮುದ್ರೆ ಪ್ರಯೋಗಿಸಲ್ಪಡುತ್ತದೆ.
====೨೧. ಚತುರ ಮುದ್ರಾ: ==== ನಮ್ಮ ಕಿರುಬೆರಳನ್ನು ಮಾತ್ರ, ನೇರವಾಗಿಟ್ಟು, ಉಳಿದ ತರ್ಜನೀ ಸಹಿತ ಮೂರು ಬೆರಳುಗಳನ್ನು ಮಡಿಸಿ ನೇರವಾಗಿಟ್ಟು ಹೆಬ್ಬೆರಳನ್ನು ಉಂಗುರಬೆರಳ ಮೂಲಕ್ಕೆ ಸ್ಪರ್ಷಿಸಿ ಇಡುವ ವಿನ್ಯಾಸವೇ "ಚತುರಮುದ್ರಾ" ಎಂಬ ಅಭದಾನ ಪಡೆದಿದೆ.
ಈ ಮುದ್ರೆ, ಕಸ್ತೂರಿಸುವಾಸನೆ, ಸ್ವಲ್ಪ, ಚಿನ್ನ, ಮತ್ತಿತರ ಲೋಹಗಳು, ಒದ್ದೆ, ಕೋಶ, ತುಪ್ಪ, ಎಣ್ಣೆ, ಮಂದಗಮನೆ, ಆಸನ, ಚಲನೆ, ಪ್ರತಿಪಾದನೆಗೆ ವಿನಿಯೋಗವಾಗುತ್ತದೆ.
====೨೨. ಭ್ರಮರ ಮುದ್ರಾ: ==== ಮಧ್ಯ ಬೆರಳಿನ ತುದಿಯನ್ನು ಮತ್ತು ಹೆಬ್ಬೆರಳಿನ ತುದಿಯನ್ನು ಮತ್ತು ಹೆಬ್ಬೆರಳಿನ ತುದಿಯನ್ನು ಸ್ಪರ್ಷಿಸುವುದು, ತೋರುಬೆರಳ ತುದಿಯನ್ನು ಸ್ಪರ್ಷವಾಗುವಂತೆ ಮಡಿಸಿಟ್ಟುಕೊಳ್ಳುವುದು ಮತ್ತು ಮಿಕ್ಕ ಉಂಗುರ ಬೆರಳು ಕಿರುಬೆರಳುಗಳನ್ನು ನೇರವಾಗಿಟ್ಟುಕೊಳ್ಳುವುದೇ "ಭ್ರಮರ ಮುದ್ರಾ".
ಈ ಮುದ್ರೆ ಭ್ರಮರ ಎಂದರ ಜೇನು ನೊಣ, ದೊಂಬಿ, ಜೇನ್ನೊಣ್, ಗಿಣಿ, ಧ್ಯಾನ, ಯೋಗ, ಕೋಗಿಲೆ ಪ್ರತಿಪಾದನೆಗೆ ವಿನಿಯೋಗವಾಗುತ್ತದೆ.
====೨೩. ಹಂಸಾಸ್ಯ ಮುದ್ರಾ: ==== ಮಧ್ಯದ ಬೆರಳ ಸಹಿತ ಪಕ್ಕದ ಬೆರಳುಗಳನ್ನು ವಿರಳವಾಗಿ ದೂರವಾಗಿರಿಸಿ, ತೋರುಬೆರಳಿನ ತುದಿಯನ್ನು ಹೆಬ್ಬೆರಳ ತುದಿಗೆ ಸ್ಪರ್ಷಿಸುವುದೇ "ಹಂಸಾಸ್ಯ ಮುದ್ರಾ".
ಈ ಮುದ್ರೆ ಮಾಂಗಲ್ಯ ಧಾರಣೆ, ಸಲಹೆ, ಚಿತ್ರ, ದೀಪದ ಬತ್ತಿ, ಚಿತ್ರಲೇಖನ, ಕಾಡುನೊಣ, ಹೊಳೆಯುವ ವಸ್ತು, ರೂಪೆಸುವುದು, ಇಂತಹ ಹಲವು ಭಾವನೆಗಳನ್ನು ಪ್ರಕಟಪಡಿಸಲು ವಿನಿಯೋಗವಾಗುತ್ತದೆ.
====೨೪. ಹಂಸಪಕ್ಷ ಮುದ್ರಾ: ==== ಸರ್ಪಶೀರ್ಷ ಮುದ್ರೆಯಂತೆಯೇ ವಿನ್ಯಾಸಮಾಡಿ ಕೈನ ಕಿರುಬೆರಳನ್ನು ಮಾತ್ರ ನೇರವಾಗಿ ನೇಡಿಕೊಳ್ಳುವುದೇ "ಹಂಸಪಕ್ಷ ಮುದ್ರಾ".
ಈ ಮುದ್ರೆ, ಆರುಸಂಖ್ಯೆ, ಸೇತುವೆ, ನಖಕ್ಷತ, ಕೆಲಸಮಾಡುವ ವಿಧಾನ, ಈ ಸೂಚನೆಗಳನ್ನು ಪ್ರತಿಪಾದಿಸಲು ವಿನಿಯೋಗವಾಗುತ್ತದೆ.
ಉದಾರತೆ, ಹೋಮ, ಘಾಯ, ಕೀಟಗಳು, ಪೂಜೆ, ಚಿತ್ರಲೇಖನ, ರುದ್ರಾಕ್ಷಿ, ನಕ್ಷತ್ರಗಳು, ಈ ಮುದ್ರೆ ಪ್ರತಿಪಾದಿಸುತ್ತದೆ.
====೨೬. ಮುಕುಲ ಮುದ್ರಾ: ==== ಮುಕುಲ ಎಂಬ ಪದದ ಅರ್ಥ ಹೂವಿನ ಮೊಗ್ಗು. ಅಂತೆಯೇ ನಮ್ಮೆಲ್ಲ ಐದೂ ಬೆರಳುಗಳ ತುದಿಗಳನ್ನು ಜತೆಗೂಡಿಸಿ ಹೂವಿನ ಮೊಗ್ಗಿನ ಆಕರ ಪ್ರದರ್ಶಿಸುವುದೇ "ಮುಕುಲ ಮುದ್ರಾ".
ಈ ಮುದ್ರೆ, ಮಲ್ಲಿಗೆಹೂ, ಭೋಜನ, ಕಾಮದೇವ, ವಿಭೂತಿ, ಕುಕ್ಷಿ, ಮುದ್ರಾ ಧಾರಣೆ, ಬಾಳೆಹೂ, ಊಟಮಾಡುವುದು, ಇತ್ಯಾದಿ ಚಟುವಟಿಕೆಗಳನ್ನು ಪ್ರತಿಪಾದಿಸುತ್ತದೆ. ====೨೭. ತಾಮ್ರಚೂಡ ಮುದ್ರಾ: ==== ಮುಕುಲ ಹಸ್ತದಂತೆಯೇ ವಿನ್ಯಾಸ ಮಾಡಿ ಕೇವಲ ತೋರುವೆರಳನ್ನು ಮಾತ್ರ ನೀಡಿ ಕೊಕ್ಕೆಯಂತೆ ಬಗ್ಗಿಕೊಳ್ಳುವ ವಿನ್ಯಾಸವೇ "ತಾಮ್ರಚೂಡ ಮುದ್ರಾ".
ಈ ಮುದ್ರೆ ಹುರಿಯುವುದು, ಬಕಪಕ್ಷಿ, ಕಾಗೆ, ಒಂಟೆ, ಕರು, ಪತ್ರಗಳು, ಕೋಳಿ ಇತ್ಯಾದಿಯನ್ನು ಪ್ರತಿಪಾದಿಸಲು ಉಪಯೋಗಿಸಲ್ಪಡುತ್ತದೆ.
====೨೮. ತ್ರಿಶೂಲ ಮುದ್ರಾ: ==== ನಮ್ಮ ಕಿರುಬೆರಳನ್ನು ಬಗ್ಗಿಸಿ ಹೆಬ್ಬೆಟ್ಟಿನ ತುದಿಯಿಂದ ಅದನ್ನು ಮೃದುವಾಗಿ ಅಮುಕಿ ಹಿಡಿದು ಮಿಕ್ಕ ಉಂಗುರದ ಬೆರಳು ಮಧ್ಯಬೆರಳು ಮತ್ತು ತೋರುಬೆರಳುಗಳನ್ನು ನೇರವಾಗಿಟ್ಟುಕ್ಕೊಂಡು ಆಚರಿಸುವ ವಿನ್ಯಾಸವೇ "ತ್ರಿಶೂಲ ಮುದ್ರಾ".
ಈ ಮುದ್ರೆ, ಬೆಲ್ಪತ್ರೆ, ಮೂರು ಸಂಖ್ಯೆ, ಶಿವನ ತ್ರಿಶೂಲ, ಭೂಮಿ ಎಂಬುವುದನ್ನು ಪ್ರತಿಪಾದಿಸುತ್ತದೆ.
ಸಂಪರ್ಕ
·
ಉಲ್ಲೇಖನ
ವರ್ಗ:ನಾಟ್ಯಕಲೆಗಳು ವರ್ಗ:ಭರತನಾಟ್ಯಂ
ಕುಂ.ವೀರಭದ್ರಪ್ಪ
'''ಕುಂ. ವೀರಭದ್ರಪ್ಪ''' ಅವರು ಕನ್ನಡದ ಖ್ಯಾತ ಸಾಹಿತಿ. ಅವರ ಅರಮನೆ ಕೃತಿಗೆ ೨೦೦೭ರ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಸಿಕ್ಕಿದೆ.
ಜನನ
ಬಳ್ಳಾರಿ ಜಿಲ್ಲೆ ಕೂಡ್ಲಿಗಿ ತಾಲೂಕಿನ ಕೊಟ್ಟೂರಿನಲ್ಲಿ ಅಕ್ಟೋಬರ್ ೧, ೧೯೫೩ರಲ್ಲಿ ಜನನ. ತಂದೆ ಕುಂಬಾರ ಹಾಲಪ್ಪ, ತಾಯಿ ಕೊಟ್ರಮ್ಮ, ಪತ್ನಿ ಅನ್ನಪೂರ್ಣ. ಮಕ್ಕಳು ಪುರೂರವ, ಶಾಲಿವಾಹನ ಮತ್ತು ಪ್ರವರ. ಮೊಮ್ಮಗ ಅಥರ್ವ. ಎಂ ಎ ಪದವೀಧರರು. ಆಂಧ್ರಪ್ರದೇಶದ ಹಳ್ಳಿಗಳಲ್ಲಿ ೩೫ ವರ್ಷಗಳ ಕಾಲ ಪ್ರಾಥಮಿಕ ಶಾಲಾ ಶಿಕ್ಷಕನಾಗಿ ಸೇವೆ ಸಲ್ಲಿಸಿ ನಿವೃತ್ತರಾಗಿರುವರು. ಗ್ರಾಮೀಣ ಬದುಕಿನ ಸಂವೇದನೆಗಳನ್ನು ತಮ್ಮ ಕೃತಿಗಳಲ್ಲಿ ಸಮರ್ಥವಾಗಿ ಬಳಸಿಕೊಂಡಿರುವ ಬರಹಗಾರ. ಇವರು ಬಳಸುವ ಭಾಷೆಯೂ ಕೂಡ ವಿಶಿಷ್ಟವಾದುದು. ಬಿರುಬಿಸಿಲು ನಾಡಿನ ಬಳ್ಳಾರಿ ಪ್ರದೇಶದ ಗಂಡು ಭಾಷೆಯೇ ಇವರ ಬರಹಕ್ಕೆ ಮತ್ತಷ್ಟು ಶಕ್ತಿ ನೀಡಿವೆ. ಈಗ ತಮ್ಮ ಜನ್ಮಸ್ಥಳವಾದ ಬಳ್ಳಾರಿ ಜಿಲ್ಲೆಯ ಕೊಟ್ಟೂರಲ್ಲಿ ನೆಲಸಿದ್ದಾರೆ.
ಕಥೆ / ಕಥಾ ಸಂಕಲನ
ಸಂಕಲನ)
ಅನುವಾದ
ನಾಲ್ಕೂ ಸಂಕಲನಗಳನ್ನು ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಕಟಿಸಿದೆ, ಇವೊಂದೇ ಅಲ್ಲದೆ ಬೇರೆ ಬೇರೆ ಭಾಷೆಗಳ ಮುನ್ನೂರಕ್ಕೂ ಹೆಚ್ಚು ಕಥೆಗಳನ್ನು ಕುಂವೀ ಕನ್ನಡಕ್ಕೆ ಅನುವಾದಿಸಿರುವರು.
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಸಾಹಿತಿಗಳು
ರಾಗಿ ಲಕ್ಷ್ಮಣಯ್ಯ
(೧೯೨೧— ೧೯೯೩)
ರಾಗಿ ಬ್ರಹ್ಮ ಎಂದು ಪ್ರಖ್ಯಾತರಾದ ಶ್ರೀ ಸಿ.ಹೆಚ್. ಲಕ್ಷ್ಮಣಯ್ಯನವರು, ಕರ್ನಾಟಕ ಕಂಡ ಜನಪ್ರಿಯ ಜನಾನುರಾಗಿ ಕೃಷಿ ವಿಜ್ಞಾನಿ. ಮೂಲತ: ಮೈಸೂರು ಜಿಲ್ಲೆಯ ಹಾರೋಹಳ್ಳಿಯವರಾದ ಅವರು ರಾಗಿ ಬೆಳೆಯ ಹಲವು ತಳಿಗಳನ್ನು ಜಗತ್ತಿಗೆ ಪರಿಚಯಿಸಿ "ರಾಗಿ ಬ್ರಹ್ಮ" ಎಂದು ಪ್ರಖ್ಯಾತಿ ಪಡೆದವರು. ಶ್ರೀಯುತರು ೧೯೯೩ ರಂದು ಮೂತ್ರಕೋಶ ಕ್ಯಾನ್ಸರ್ ನಿಂದ ಬಳಲಿ ಮರಣ ಹೊಂದಿದರು.
ಮೈಸೂರು ತಾಲ್ಲೂಕಿನ ಹಾರೋಹಳ್ಳಿಯಲ್ಲಿ ೧೯೨೧, ಮೇ ೧೫ ರಂದು ರಾಗಿ ಲಕ್ಷ್ಮಣಯ್ಯನವರ ಜನನ. ತಂದೆ ಶ್ರೀ ಚಲುವಯ್ಯ ಹಾಗು ತಾಯಿ ಶ್ರೀಮತಿ ಚನ್ನಮ್ಮ. ಲಕ್ಷ್ಮಣಯ್ಯನವರು ಈ ಕುಟುಂಬದ ಹಿರಿಯ ಪುತ್ರ. ಕಡು ಬಡತನದ ಜೊತೆಗೆ ತಂದೆತಾಯಿಯರ ವಾತ್ಸಲ್ಯದ ಸಿರಿತನದಿಂದ ಬೆಳೆದ ಅವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಹುಟ್ಟೂರಿನಲ್ಲಿ ಪಡೆದು ಮಾಧ್ಯಮಿಕ ಹಾಗು ಇಂಟರ್ ಮೀಡಿಯೆಟ್ ಶಿಕ್ಷಣವನ್ನು ಮೈಸೂರಿನಲ್ಲಿ ಪೂರೈಸಿದರು. ಪ್ರೌಢಶಾಲಾ ಶಿಕ್ಷಣ ಪಡೆದದ್ದು ಹಾಸನದಲ್ಲಿ. ಬೆಂಗಳೂರಿನ ಸೆಂಟ್ರಲ್ ಕಾಲೇಜಿನಲ್ಲಿ ವಿಜ್ಞಾನ ಪದವಿ ಪೂರೈಸಿದ ಅವರು ಕೆಲಕಾಲ ರೈಲ್ವೆ ಇಲಾಖೆಯಲ್ಲಿ ಗೂಡ್ಸ್ ಇನ್ಸ್‌ಪೆಕ್ಟರ್ ಹಾಗು ಬೀರೂರಿನ ಬೀಜೋತ್ಪಾದನ ಕೇಂದ್ರದಲ್ಲಿ ವ್ಯವಸ್ಥಾಪಕರಾಗಿ ಕಾರ್ಯನಿರ್ವಹಿಸಿ, ಆ ಇಲಾಖೆಗಳಲ್ಲಿನ ಭ್ರಷ್ಟಾಚಾರದಿಂದ ಬೇಸತ್ತು ರಾಜೀನಾಮೆ ನೀಡಿ ತಮ್ಮ ಹುಟ್ಟೂರಿಗೆ ಮರಳಿ ಅಭಿವೃದ್ಧಿ ಸಂಘ ಸ್ಥಾಪಿಸಿ ಗ್ರಾಮೋದ್ಧಾರಕ್ಕಾಗಿ ಕಾರ್ಯಕ್ರಮಗಳನ್ನು ರೂಪಿಸಿದರು. ಆದರೆ ಕೃಷಿ ಇಲಾಖೆ ಅವರ ರಾಜೀನಾಮೆಯನ್ನು ಪುರಸ್ಕರಿಸದೆ ಅವರನ್ನು ಮಂಡ್ಯ ಬಳಿಯ ವಿ.ಸಿ.ಫಾರ್ಮ್ ಗೆ ಕಿರಿಯ ಸಹಾಯಕ ಸಸ್ಯ ವಿಜ್ಞಾನಿ ಹುದ್ದೆಗೆ ವರ್ಗಾಯಿಸಿತ್ತು. ಮರಳಿ ಸರ್ಕಾರಿ ಕೆಲಸಕ್ಕೆ ಹೋಗಬೇಕೋ ಅಥವಾ ಗ್ರಾಮೋದ್ಧಾರ ಸಂಘಕ್ಕೆ ದುಡಿಯಬೇಕೋ ಎಂಬ ಗೊಂದಲ ಅವರನ್ನು ಕಾಡಿದಾಗ, ಅವರ ಹಿತೈಷಿಗಳು ಹಾಗು ನಿಕಟವರ್ತಿಗಳ ಸಲಹೆಯ ಮೇರೆಗೆ ಮತ್ತೆ ಕೃಷಿ ಇಲಾಖೆಗೆ ಸೇರಿದರು. ಇಲ್ಲಿಂದ ಆರಂಭಗೊಂಡ ಅವರ ರಾಗಿಯ ಒಡನಾಟ, ಅವರ ನಿಧನದ ತನಕವೂ ಮುಂದುವರೆಯಿತು. ವಿದೇಶದಲ್ಲಿ ಉನ್ನತ ವ್ಯಾಸಂಗ ಮಾಡುವ ಅವಕಾಶ ತನ್ನ ಬಳಿಗೆ ಅನಾಯಾಸವಾಗಿ ಬಂದಿದ್ದರೂ, ರಾಗಿ ಬೆಳೆಯಲಾರದ ಆ ದೇಶದಲ್ಲಿ ನಾನು ಮಾಡುವುದೇನಿದೆ ಎಂದು, ತುಂಬಾ ಪ್ರಯಾಸದಿಂದ ಆ ಅವಕಾಶವನ್ನು ತಪ್ಪಿಸಿಕೊಂಡು ರಾಗಿ ಸಂಶೋಧನೆಗೆ ತಮ್ಮನ್ನು ಮುಡುಪಾಗಿಟ್ಟ ರು. ಹೀಗೆ ರಾಗಿ ಅವರ ಬದುಕಿನ ಒಂದು ಭಾಗವಾಗದೇ ಪೂರ್ಣ ಬದುಕೇ ಆಯಿತು.
ನಮ್ಮ ರಾಜ್ಯದ ದಕ್ಷಿಣ ಗ್ರಾಮೀಣ ಭಾಗದ ಅವಿಭಾಜ್ಯ ಅಂಗವಾಗಿದ್ದ "ರಾಮಧಾನ್ಯ" ರಾಗಿಯ ಹಲವು ಹೈಬ್ರಿಡ್ ತಳಿಗಳನ್ನು, ಎಲ್ಲಾ ಕಾಲಮಾನಗಳಿಗೆ (ಮುಂಗಾರು, ಹಿಂಗಾರು, ಚಳಿಗಾಲ) ಹೊಂದುವಂತೆ ಸೃಷ್ಟಿಸಿ, ರಾಜ್ಯದ ಮನೆ ಮಾತಾದರು. ೧೯೫೧ ರಿಂದ ೧೯೬೪ ರವರೆಗೆ ನಮ್ಮ ದೇಶದ ವಿವಿಧ ರಾಗಿ ತಳಿಗಳಿಂದ ಹೈಬ್ರಿಡ್ ತಳಿಗಳನ್ನು ಸೃಷ್ಟಿಸಿದ್ದಲ್ಲದೇ, ೧೯೬೪ ರಿಂದ ೧೯೮೪ ರ ವರೆಗೆ ಭಾರತ ಹಾಗು ಆಫ್ರಿಕಾ ದೇಶದ ರಾಗಿ ತಳಿಗಳಿಂದ "ಇಂಡಾಫ್" ಹೈಬ್ರಿಡ್ ತಳಿಗಳನ್ನು ಸೃಷ್ಟಿಸಿದರು. ಅಲ್ಲದೇ ನಿವೃತ್ತಿಯ ನಂತರವೂ ಅವರ ಮಗನ ಒಡಗೂಡಿ ರಾಗಿ ಕೈಂಕರ್ಯವನ್ನು ಮುಂದುವರೆಸಿದರು.
ಬಾಹ್ಯ ಕೊಂಡಿಗಳು
ವರ್ಗ:ವಿಜ್ಞಾನಿಗಳು ವರ್ಗ:ಕೃಷಿ ವರ್ಗ:ಕೃಷಿ ವಿಜ್ಞಾನಿಗಳು
ಅಂತರ್ಬೋಧೆ
ತತ್ವಶಾಸ್ತ್ರದಲ್ಲಿ
ವಿಶ್ವದಲ್ಲಿ ಸರ್ವವ್ಯಾಪ್ತವಾಗಿರುವ ಹಲವು ತತ್ತ್ವಗಳ ಅರಿವಿನಲ್ಲಿ ಮಾತ್ರವಲ್ಲದೆ, ಸರ್ವ ಸಾಮಾನ್ಯವಾಗಿ ಕಂಡುಬರುವ ಕೆಲವು ಅಮೂರ್ತ ಸತ್ಯಗಳ ಪ್ರಕಾಶನದಲ್ಲೂ ಅಂತರ್ಬೋಧೆ ತನ್ನ ವಿಶಿಷ್ಟವಾದ ಪಾತ್ರವನ್ನು ನಿರ್ವಹಿಸುತ್ತದೆ ಎಂಬುದು ತತ್ತ್ವಜ್ಞಾನಿಗಳ, ತಾರ್ಕಿಕರ ಮತ್ತು ವಿಜ್ಞಾನಿಗಳ ಅಭಿಮತ. ಕೆಲವು ವೇಳೆ, ಮನಸ್ಸಿಗೆ ಸ್ಪಷ್ಟವಾಗಿ ಗೋಚರಿಸಿದ ಸ್ವಯಂವೇದ್ಯ ತತ್ತ್ವಕ್ಕೂ ಒಂದು ಪ್ರಮಾಣವನ್ನು ಪುಷ್ಟೀಕರಿಸುವ ಎಣಿಕೆ ಮತ್ತು ಒಳನೋಟಗಳ ಆಧಾರದಿಂದ ಒಪ್ಪಿಕೊಂಡ ಮುಂಚಿನ ನಿರ್ಣಯಕ್ಕೂ ಅಂತರ್ಬೋಧೆ ಸಂಬಂಧವನ್ನು ಕಲ್ಪಿಸುತ್ತದೆ. ವೈಜ್ಞಾನಿಕ ಮತ್ತು ತಾರ್ಕಿಕ ಬರೆವಣಿಗೆಗಳಲ್ಲಿ ಹಾಗೂ ಸಾಮಾನ್ಯ ಮಾತುಕತೆಗಳಲ್ಲಿ, ಈ ರೀತಿಯ ಉಪಯೋಗ ಕಂಡುಬರುತ್ತದೆ. ತತ್ತ್ವಶಾಸ್ತ್ರದಲ್ಲಿ ಅಂತರ್ಬೋಧೆ, ಪ್ರಜ್ಞಾಪೂರ್ವಕವಾದ ಆಲೋಚನೆಯಿಂದ ತಿಳಿದುಕೊಳ್ಳಲಾಗದ ಸತ್ಯದ ಸ್ವಯಂ ಪ್ರಕಾಶನ ಅಥವಾ ಅರಿವು. ನೈತಿಕ ಮತ್ತು ಧಾರ್ಮಿಕ ಜ್ಞಾನದಲ್ಲಿ, ಅದು ಸತ್ಯದ ತತ್ಕ್ಷಣದ ಪ್ರಕಾಶನ. ಮನೋವಿಜ್ಞಾನದಲ್ಲಾದರೆ ಅಂತರ್ಬೋಧೆ, ದತ್ತಾಂಶಗಳ ಒಂದು ಮೊತ್ತದಲ್ಲಿ ಅಂತರ್ಗತವಾಗಿರುವ ವಿಶಿಷ್ಟ ಅಂಶವನ್ನು ತತ್ಕ್ಷಣ ಅರಿಯುವುದು. ಕೆಲವು ಸಲ, ಅಂತರ್ಬೋಧೆಯನ್ನು ಒಳನೋಟದೊಂದಿಗೆ ಬೆರೆಸುವುದುಂಟು. ಆದರೆ, ಗುರುತಿಸಲು ಸಾಧ್ಯವಾಗುವಂಥ, ಯಾವ ವಿಧವಾದ ಪೂರ್ವಜ್ಞಾನ ಅಥವಾ ಸಂವೇದನಾಜ್ಞಾನಗಳ ಹಂಗಿಲ್ಲದೆ ಅದು ಉಂಟಾಗುವುದರಿಂದ, ಒಳನೋಟದಿಂದ ಅದು ಭಿನ್ನವಾದುದು ಎಂದು ಹೇಳಬಹುದು.
ಮನೋವಿಜ್ಞಾನದಲ್ಲಿ
ಆದರೆ ಅಂತರ್ಬೋಧೆಯಿಂದ ಉಂಟಾದ ಜ್ಞಾನ ಸಹಜ ಪ್ರೇರಣಾತ್ಮಕವಾದುದು ಎಂಬ ಅಭಿಪ್ರಾಯದಿಂದ ನಾವು ಅನೇಕ ಅನುಭವಗಳನ್ನು, ಯಾವ ಪ್ರಮಾಣದ ಆಧಾರವೂ ಇಲ್ಲದೆ ಮತ್ತು ಸೂಕ್ತ ಪರಿಶೀಲನೆ ನಡೆಸದೆ ಸ್ವೀಕರಿಸುವುದುಂಟು. ನಮ್ಮ ಪ್ರಜ್ಞಾಕೇಂದ್ರದಲ್ಲಿರದೆ, ಅದರ ಅಸ್ಪಷ್ಟ ಅಂಚಿನಲ್ಲಿರಬಹುದಾದ ಕೆಲವು ಸಂಕೇತಗಳ ಅಥವಾ ಪ್ರಚೋದಕಗಳ ನೆರವಿನಿಂದ ನಮಗೆ ಕೆಲವು ಅನುಭವಗಳು ವೇದ್ಯವಾಗಬಹುದು. ಅಂಥ ಅನುಭವಗಳು ಅಂತರ್ಬೋಧೆ ಜನ್ಯವಾದುವುಗಳೆಂದು ತಪ್ಪು ತಿಳಿಯುವ ಸಾಧ್ಯತೆ ಹೆಚ್ಚು ಎಂಬುದು ಕೆಲವು ಮನೋವಿಜ್ಞಾನಿಗಳ ಅಭಿಮತ. ಅಂತೆಯೇ ಪ್ರೇರಣೆಗಳು, ಆಲೋಚನೆಗಳು ಅಥವಾ ಮತ್ತೊಬ್ಬರು ವರ್ತಿಸಬಹುದಾದ ರೀತಿ ಮುಂತಾದುವುಗಳಿಗೆ ಸಂಬಂಧಪಟ್ಟಂತೆ ಮಾಡಲಾಗುವ ವಿವೇಕಪುರ್ಣ ಊಹೆಗಳು ಅಥವಾ ಎಣಿಕೆಗಳು ಕೂಡ ವ್ಯಕ್ತಿಯ ವಾಕ್ಸರಣಿ ಅಥವಾ ಹಾವಭಾವಗಳಲ್ಲಿ ಅಡಕವಾಗಿರಬಹುದಾದ ಸೂಕ್ಷ್ಮ ಸುಳಿವುಗಳ ನೆರವನ್ನು ಪಡೆಯಬಹುದು. ಅಂಥ ಸಂಕೇತಗಳಿಗೆ ವ್ಯಕ್ತವಾಗುವ ಪ್ರತಿಕ್ರಿಯೆಗಳು, ಹಲವು ವೇಳೆ ಅನುಬೋಧಾತ್ಮಕವಾದುವುಗಳು ಎನ್ನುವ ಭ್ರಾಂತಿಯನ್ನು ಉಂಟುಮಾಡುವಷ್ಟು ಯಾಂತ್ರಿಕವಾಗಿಬಿಡುತ್ತವೆ. ಸಂವೇದನೆ, ಭಾವನೆ ಮತ್ತು ಸಂವೇಗಗಳನ್ನು ಒಳಗೊಂಡ ಇತರ ನಿರ್ಣಯಗಳಂತೆಯೇ ಸೌಂದರ್ಯಾತ್ಮಕ ಮೌಲ್ಯಗಳಿಗೆ ಸಂಬಂಧಪಟ್ಟ ಜ್ಞಾನ, ಅನೇಕ ವೇಳೆ, ಅಂತರ್ಬೋಧಾತ್ಮಕವಾಗಿರುತ್ತದೆ. ಸೌಂದರ್ಯ ಮೀಮಾಂಸೆಯಲ್ಲಿ ಅಂತರ್ಬೋಧೆಯನ್ನು ಪ್ರತಿಭೆ ಎಂದು ಕರೆಯುತ್ತಾರೆ. ಸ್ವಯಂವೇದ್ಯ ಅಥವಾ ಅಚಿಂತ್ಯ ಜ್ಞಾನವೆಂಬ ಅರ್ಥ ಕೊಡುವುದಾದರೆ, ಅಂತರ್ಬೋಧೆ ಜ್ಞಾನದ ಎಲ್ಲ ಪ್ರಕ್ರಿಯೆಗಳಿಗೂ ಅನ್ವಯಿಸುತ್ತದೆ ಎಂಬುದು ಕಾರ್್ಲ ಸ್ಟಿಯರ್ಮನ್ನನ ಅಭಿಪ್ರಾಯ. ಜಿ.ಡಬ್ಲ್ಯೂ. ಆಲ್ಪೋರ್ಟನ ಪ್ರಕಾರ, ವ್ಯಕ್ತಿತ್ವವನ್ನು ಅರ್ಥ ಮಾಡಿಕೊಳ್ಳಲು ತರ್ಕ ಮತ್ತು ಅಂತರ್ಬೋಧೆ ಇವೆರಡರ ನೆರವೂ ಆವಶ್ಯಕ. ವ್ಯಕ್ತಿತ್ವ ರಚನೆಯಲ್ಲಿರುವ ಸಮಷ್ಟಿ ವ್ಯವಸ್ಥೆಯನ್ನು ತಿಳಿಯಲು, ಅಂತರ್ಬೋಧೆ ನೆರವಾಗುತ್ತದೆ. ಇವೆರಡನ್ನೂ ಅರ್ಥ ಮಾಡಿಕೊಳ್ಳುವ ನಮ್ಮ ಪ್ರಯತ್ನದಲ್ಲಿ ಅಂತರ್ಬೋಧೆ ಅಡಕವಾಗಿರುತ್ತದೆ. ನಮ್ಮ ಮೊದಲ ನೋಟದಲ್ಲಿಯೇ ಸ್ಥೂಲವಾಗಿಯಾದರೂ ಪೂರ್ಣ ವ್ಯಕ್ತಿಯನ್ನು ಕಾಣುತ್ತೇವೆ. ಇದು ಮುಂದಿನ ಸೂಕ್ಷ್ಮ ತಿಳಿವಿಗೆ ಅಡಿಪಾಯವಾಗುತ್ತದೆ. ಉದಾಹರಣೆಗೆ: ಒಬ್ಬ ಮನೋವೈದ್ಯ, ಒಬ್ಬ ಉಪಬೋಧಕ ಅಥವಾ ಒಬ್ಬ ಸಂದರ್ಶಕ, ಅವನು ವ್ಯವಹರಿಸುತ್ತಿರುವ ವ್ಯಕ್ತಿಯ ವರ್ತನೆಯನ್ನು ಅಸ್ಪಷ್ಟವಾದರೂ ಸಮಗ್ರವಾಗಿ ಗ್ರಹಿಸುವವರೆಗೆ, ಪ್ರಶ್ನೆಗಳನ್ನು ಹೇಗೆ ರೂಪಿಸಬೇಕು ಮತ್ತು ತನ್ನ ಶೋಧನೆಯನ್ನು ಹೇಗೆ ನಡೆಸಬೇಕು ಎಂಬುದರಲ್ಲಿ, ಆತನಿಗೆ ಯಾವ ಕಲ್ಪನೆಯೂ ಇರುವುದಿಲ್ಲ. ಆದುದರಿಂದ, ಯಾವುದಾದರೂ ಸಂಶೋಧನೆಯ ಆರಂಭದಲ್ಲಿ, ಅಂತರ್ಬೋಧೆಯ ಆವಶ್ಯಕತೆ ಇರುತ್ತದಲ್ಲದೆ, ಅದರ ಮುಂದಿನ ಹಂತಗಳಲ್ಲಿಯೂ ಅದರ ಪಾತ್ರ ಇದ್ದೇ ಇರುತ್ತದೆ.
ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಮನೋವಿಜ್ಞಾನ
ನೆಸ್ ವಾಡಿಯಾ
ನೆಸ್ ನುಸ್ಲಿ ವಾಡಿಯಾ (ಜನನ ೩೦ ಮೇ ೧೯೭೧) ಒಬ್ಬ ಭಾರತೀಯ ಉದ್ಯಮಿ. ವಾಡಿಯಾ ಕುಟುಂಬದ ಭಾಗವಾಗಿರುವ ಇವರು ಬಾಂಬೆ ಬರ್ಮಾ ಟ್ರೇಡಿಂಗ್ ಕಾರ್ಪೊರೇಶನ್‌ನ ವ್ಯವಸ್ಥಾಪಕ ನಿರ್ದೇಶಕರಾಗಿದ್ದಾರೆ. ಇದು ಬ್ರಿಟಾನಿಯಾ ಇಂಡಸ್ಟ್ರೀಸ್‌ನಲ್ಲಿ ಪರೋಕ್ಷವಾಗಿ ಹೆಚ್ಚು ಪಾಲನ್ನು ಒಳಗೊಂಡಿದೆ ಮತ್ತು ವಾಡಿಯಾ ಗ್ರೂಪ್‌ನ ಹೆಚ್ಚಿನ ಅಂಗಸಂಸ್ಥೆಗಳಲ್ಲಿ ಹಿಡುವಳಿಗಳನ್ನು ಹೊಂದಿದೆ. ಅವರು ವಾಡಿಯಾ ಗ್ರೂಪ್‌ನ ಪ್ರಮುಖ ಕಂಪನಿಯಾದ ಬಾಂಬೆ ಡೈಯಿಂಗ್‌ನ ಜಂಟಿ ವ್ಯವಸ್ಥಾಪಕ ನಿರ್ದೇಶಕರಾಗಿದ್ದರು. ನಂತರ ಮಾರ್ಚ್ ೨೦೧೧ ರಲ್ಲಿ ಅವರು ಈ ಹುದ್ದೆಯಿಂದ ಕೆಳಗಿಳಿದರು. ವಾಡಿಯಾ ಅವರು ಇಂಡಿಯನ್ ಪ್ರೀಮಿಯರ್ ಲೀಗ್ ಕ್ರಿಕೆಟ್‌ನ ಪಂಜಾಬ್ ಕಿಂಗ್ಸ್‌ ತಂಡದ ಸಹ-ಮಾಲೀಕರಾಗಿದ್ದಾರೆ.
ಆರಂಭಿಕ ಜೀವನ
ವಾಡಿಯಾ ಅವರು ಮುಂಬೈನ ಪಾರ್ಸಿ ವಾಡಿಯಾ ಕುಟುಂಬದಲ್ಲಿ ಜನಿಸಿದರು. ಅವರ ಪೋಷಕರು ಉದ್ಯಮಿ ನುಸ್ಲಿ ವಾಡಿಯಾ ಮತ್ತು ಮಾಜಿ ಗಗನಸಖಿ ಮೌರೀನ್ ವಾಡಿಯಾ. ಅವರ ತಂದೆ ನೆವಿಲ್ಲೆ ವಾಡಿಯಾ ಮತ್ತು ದೀನಾ ವಾಡಿಯಾ ಅವರ ಮಗ. ಅವರ ಅಜ್ಜ ಸರ್ ನೆಸ್ ವಾಡಿಯಾ ಅವರ ಮಗ, ಅವರು ೧೯ ನೇ ಶತಮಾನದ ಉತ್ತರಾರ್ಧದಲ್ಲಿ ಬಾಂಬೆ ನಗರವನ್ನು ವಿಶ್ವದ ಅತಿದೊಡ್ಡ ಹತ್ತಿಯಂತ್ರ ವ್ಯಾಪಾರ ಕೇಂದ್ರಗಳಲ್ಲಿ ಒಂದಾಗಿ ಪರಿವರ್ತಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು. ಅವರ ಅಜ್ಜಿ ಪಾಕಿಸ್ತಾನದ ಸಂಸ್ಥಾಪಕ ಮುಹಮ್ಮದ್ ಅಲಿ ಜಿನ್ನಾ ಅವರ ಮಗಳು.
ಕ್ಯಾಥೆಡ್ರಲ್ ಮತ್ತು ಜಾನ್ ಕಾನನ್ ಶಾಲೆ ಮತ್ತು ಹಿಮಾಚಲ ಪ್ರದೇಶದ ಲಾರೆನ್ಸ್ ಶಾಲೆಯಲ್ಲಿ ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ ಯುಕೆಯ ಮಿಲ್‌ಫೀಲ್ಡ್ ಶಾಲೆಯಲ್ಲಿ ಶಿಕ್ಷಣವನ್ನು ಪಡೆದರು. ನಂತರ ವಾಡಿಯಾ ಅವರು ಮಸಾಚುಸೆಟ್ಸ್‌ನ ಬೋಸ್ಟನ್ ಬಳಿಯ ಟಫ್ಟ್ಸ್ ವಿಶ್ವವಿದ್ಯಾಲಯದಲ್ಲಿ ಅಂತರರಾಷ್ಟ್ರೀಯ ಸಂಬಂಧಗಳನ್ನು ಅಧ್ಯಯನ ಮಾಡಿದರು. ನಂತರ ವಾರ್ವಿಕ್ ವಿಶ್ವವಿದ್ಯಾಲಯದಲ್ಲಿ ಎಂಜಿನಿಯರಿಂಗ್ ನಿರ್ವಹಣೆಯಲ್ಲಿ ಎಂ.ಎಸ್ಸಿಯನ್ನು ಪೂರ್ಣಗೊಳಿಸಿದರು.
ವೃತ್ತಿ
ವಾಡಿಯಾ ಅವರು ೧೯೯೩ ರಲ್ಲಿ ನಿರ್ವಹಣಾ ಅಭ್ಯರ್ಥಿಯಾಗಿ ಬಾಂಬೆ ಡೈಯಿಂಗ್‌ ಕಂಪನಿಗೆ ಸೇರಿದರು. ಇದಕ್ಕಿಂತ ಮೊದಲು ಅವರು ಕಂಪನಿಯ ಜವಳಿ ವಿಭಾಗದ ಮಾರ್ಕೆಟಿಂಗ್ ಮತ್ತು ಚಿಲ್ಲರೆ ವಿತರಣೆಯಲ್ಲಿ ನಿಕಟವಾಗಿ ತೊಡಗಿಸಿಕೊಂಡಿದ್ದರು. ಮತ್ತು ಹತ್ತಿ ಜವಳಿ ರಫ್ತು ಉತ್ತೇಜನಾ ಮಂಡಳಿ (ಟೆಕ್ಸ್‌ಪ್ರೋಸಿಲ್), ಗಿರಣಿ ಮಾಲೀಕರ ಸಂಘ (ಎಂಒಎ), ಅಸೋಸಿಯೇಟೆಡ್ ಚೇಂಬರ್ಸ್ ಆಫ್ ಕಾಮರ್ಸ್ & ಇಂಡಸ್ಟ್ರಿ ಆಫ್ ಇಂಡಿಯಾ, ಇತ್ಯಾದಿಗಳಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದರು.
೧೯೯೮ ರಲ್ಲಿ, ಅವರು ವಾರ್ವಿಕ್ ವಿಶ್ವವಿದ್ಯಾನಿಲಯದಿಂದ "ಭಾರತದಲ್ಲಿ ಯಶಸ್ಸಿಗೆ ದಾರಿ" ಎಂಬ ಶೀರ್ಷಿಕೆಯೊಂದಿಗೆ ವಿಜ್ಞಾನದ ಎಂಜಿನಿಯರಿಂಗ್ ವ್ಯವಹಾರ ನಿರ್ವಹಣೆಯಲ್ಲಿ ತಮ್ಮ ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸಲು ವೃತ್ತಿ ಜೀವನದಿಂದ ವಿರಾಮ ತೆಗೆದುಕೊಂಡರು. ೨೦೦೧ ರಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದ ನಂತರ, ಅವರು ಬಾಂಬೆ ಡೈಯಿಂಗ್‌ನ ಉಪ ವ್ಯವಸ್ಥಾಪಕ ನಿರ್ದೇಶಕರಾಗಿ ಮರಳಿದರು ಮತ್ತು ನಂತರ ಜಂಟಿ ವ್ಯವಸ್ಥಾಪಕ ನಿರ್ದೇಶಕರಾಗಿ ಬಡ್ತಿ ಪಡೆದರು. ಅವರು ೧ ಆಗಸ್ಟ್ ೨೦೦೧ ರಂದು ಈ ಸ್ಥಾನಕ್ಕೆ ನೇಮಕಗೊಂಡರು ಮತ್ತು ೨೦೧೧ ರವರೆಗೆ ಇದ್ದರು. ಅವರು ಕೆಳಗಿಳಿದಾಗ ಅವರ ಕಿರಿಯ ಸಹೋದರ ಜಹಾಂಗೀರ್ ಅವರನ್ನು ವ್ಯವಸ್ಥಾಪಕ ನಿರ್ದೇಶಕರನ್ನಾಗಿ ಮಾಡಲಾಯಿತು. ನೆಸ್ ಅವರನ್ನು ಬಾಂಬೆ ಬರ್ಮಾ ಟ್ರೇಡಿಂಗ್ ಕಾರ್ಪೊರೇಶನ್‌ನ ವ್ಯವಸ್ಥಾಪಕ ನಿರ್ದೇಶಕರನ್ನಾಗಿ ನೇಮಿಸಲಾಯಿತು.
೧೯೯೮, ೧೯೯೯ ಮತ್ತು ೨೦೦೦ ದಲ್ಲಿ ಅವರು ವ್ಯಾಪಾರ ಮತ್ತು ಉದ್ಯಮದ ಪ್ರಧಾನ ಮಂತ್ರಿ ಮಂಡಳಿಯಲ್ಲಿ ನೇಮಕಗೊಂಡರು ಮತ್ತು ಸೆಪ್ಟೆಂಬರ್ ೧೯೯೮ ರಲ್ಲಿ ಆಹಾರ ಮತ್ತು ಕೃಷಿ ಕೈಗಾರಿಕೆಗಳ ನಿರ್ವಹಣಾ ನೀತಿಯ ವಿಶೇಷ ಗುಂಪು ಕಾರ್ಯಪಡೆಯ ಸಂಚಾಲಕರಾಗಿ ನೇಮಕಗೊಂಡರು.
ನೆಸ್ ವಾಡಿಯಾ ಅವರು ಪ್ರಸ್ತುತ ಬಾಂಬೆ ಬರ್ಮಾ ಟ್ರೇಡಿಂಗ್ ಕಂಪನಿ ಲಿಮಿಟೆಡ್‌ನ ವ್ಯವಸ್ಥಾಪಕ ನಿರ್ದೇಶಕರಾಗಿ ಮತ್ತು ನ್ಯಾಷನಲ್ ಪೆರಾಕ್ಸೈಡ್ ಲಿಮಿಟೆಡ್‌ನ ಅಧ್ಯಕ್ಷರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ಬ್ರಿಟಾನಿಯಾ ಇಂಡಸ್ಟ್ರೀಸ್, ಬಾಂಬೆ ಡೈಯಿಂಗ್, ಗೋಏರ್ ಮತ್ತು ವಾಡಿಯಾ ಟೆಕ್ನೋ ಇಂಜಿನಿಯರಿಂಗ್ ಸೇವೆಗಳಂತಹ ವಿವಿಧ ವಾಡಿಯಾ ಗ್ರೂಪ್ ಕಂಪನಿಗಳ ಮಂಡಳಿಗಳಲ್ಲಿ ನಿರ್ದೇಶಕರಾಗಿಯೂ ಸೇವೆ ಸಲ್ಲಿಸುತ್ತಿದ್ದಾರೆ. ಅವರು ಗೋಏರ್, ಬ್ರಿಟಾನಿಯಾ, ಬಾಂಬೆ ಬರ್ಮಾ, ಮತ್ತು ಎನ್‍ಪಿಎಲ್ ನ ಆಡಿಟ್ ಸಮಿತಿಗಳಲ್ಲಿ; ಬಾಂಬೆ ಡೈಯಿಂಗ್, ಬಾಂಬೆ ಬರ್ಮಾ ಮತ್ತು ಬ್ರಿಟಾನಿಯಾದ ಹಣಕಾಸು ಸಮಿತಿಗಳಲ್ಲಿ; ಮತ್ತು ಬಾಂಬೆ ಡೈಯಿಂಗ್ ಮತ್ತು ಬ್ರಿಟಾನಿಯಾದ ಸಿಎಸ್ಆರ್ ಸಮಿತಿಗಳಲ್ಲಿ ಸೇವೆ ಸಲ್ಲಿಸುತ್ತಿದ್ದಾರೆ. ಮಾಡರ್ನ್ ಎಜುಕೇಶನ್ ಸೊಸೈಟಿ (ಎಮ್ಇಎಸ್) ಟ್ರಸ್ಟ್‌ನ ಅಡಿಯಲ್ಲಿ ಗ್ರೂಪ್‌ನ ಶಿಕ್ಷಣ ಸಂಸ್ಥೆಗಳ ಜೊತೆಗೆ ಪ್ರಶಸ್ತಿ ವಿಜೇತ ವಾಡಿಯಾ ಆಸ್ಪತ್ರೆಗಳ ಮೇಲ್ವಿಚಾರಣೆಯಲ್ಲಿ ಅವರು ಸಕ್ರಿಯವಾಗಿ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ.
೨೦೦೮ ರಲ್ಲಿ, ನಟಿ ಪ್ರೀತಿ ಜಿಂಟಾ ಮತ್ತು ಉದ್ಯಮಿ ಮೋಹಿತ್ ಬರ್ಮನ್ ಜೊತೆಗೆ, ವಾಡಿಯಾ ಅವರು ಮೊಹಾಲಿ ಮೂಲದ ಇಂಡಿಯನ್ ಪ್ರೀಮಿಯರ್ ಲೀಗ್ (ಐಪಿಎಲ್) ಟ್ವೆಂಟಿ 20 ಕ್ರಿಕೆಟ್ ತಂಡದ ಮಾಲೀಕತ್ವದ ಹಕ್ಕುಗಳನ್ನು ಪಡೆದುಕೊಂಡರು. ಈ ಗುಂಪು ೭೬ ಮಿಲಿಯನ್ ಡಾಲರ್ ಪಾವತಿಸಿ ಫ್ರಾಂಚೈಸಿಯನ್ನು ಪಡೆಯಿತು, ಮತ್ತು ತಂಡವನ್ನು ಪಂಜಾಬ್ ಕಿಂಗ್ಸ್ ಎಂದು ಹೆಸರಿಸಲಾಯಿತು.
ಮಂಡಳಿಯ ಸ್ಥಾನಗಳು
ವಾಡಿಯಾ ಅವರು ಬಾಂಬೆ ಬರ್ಮಾ ಟ್ರೇಡಿಂಗ್ ಕಂಪನಿ ಲಿಮಿಟೆಡ್‌ನ ವ್ಯವಸ್ಥಾಪಕ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದ್ದಾರೆ. ಅವರು ಸರ್ ನೆಸ್ ವಾಡಿಯಾ ಫೌಂಡೇಶನ್‌ನ ಟ್ರಸ್ಟಿಯಾಗಿದ್ದಾರೆ. ಮತ್ತು ವಾಡಿಯಾ ಕುಟುಂಬದೊಳಗಿನ ಇತರ ಚಾರಿಟೇಬಲ್ ಟ್ರಸ್ಟ್‌ಗಳು ಮತ್ತು ವಾಡಿಯಾ ಆಸ್ಪತ್ರೆಗಳ ಮಂಡಳಿಯ ಸದಸ್ಯರಾಗಿದ್ದಾರೆ.
ವೈಯಕ್ತಿಕ ಜೀವನ
ವಾಡಿಯಾ ಅವರು ಫೆಬ್ರವರಿ ೨೦೦೫ ರಿಂದ ೨೦೦೯ ರವರೆಗೆ ಬಾಲಿವುಡ್ ನಟಿ ಪ್ರೀತಿ ಜಿಂಟಾ ಅವರೊಂದಿಗೆ ಡೇಟಿಂಗ್ ಮಾಡಿದರು ಮತ್ತು ದಂಪತಿಗಳು ತೀವ್ರ ಮಾಧ್ಯಮ ಪರಿಶೀಲನೆಗೆ ಒಳಪಟ್ಟರು.
ಮೇ ೩೦ ರಂದು ಮುಂಬೈನ ವಾಂಖೆಡೆ ಕ್ರೀಡಾಂಗಣದಲ್ಲಿ ನಡೆದ ಐಪಿಎಲ್ ಪಂದ್ಯದಲ್ಲಿ ವಾಡಿಯಾ ತನ್ನ ಮೇಲೆ ಹಲ್ಲೆ ನಡೆಸಿದ್ದಾನೆ ಎಂದು ಆರೋಪಿಸಿ ೧೩ ಜೂನ್ ೨೦೧೪ ರಂದು ಜಿಂಟಾ ಮುಂಬೈ ಪೊಲೀಸರಿಗೆ ದೂರು ಸಲ್ಲಿಸಿದರು.
ಕೋವಿಡ್-೧೯ ಸಾಂಕ್ರಾಮಿಕ ಸಮಯದಲ್ಲಿ ಸರಬರಾಜನ್ನು ದಾನ ಮಾಡುವ ಮೂಲಕ ವಾಡಿಯಾ ಸಿಕ್ಕಿಂ ರಾಜ್ಯಕ್ಕೆ ಸಹಾಯ ಮಾಡಿದರು.
ಏಪ್ರಿಲ್ ೨೦೧೯ ರಲ್ಲಿ, ಜಪಾನಿನ ನ್ಯಾಯಾಲಯವು ಡ್ರಗ್ಸ್ ಹೊಂದಿದ್ದಕ್ಕಾಗಿ ವಾಡಿಯಾ ಅವರಿಗೆ ಎರಡು ವರ್ಷಗಳ ಜೈಲು ಶಿಕ್ಷೆ ವಿಧಿಸಿತು. ಈ ಶಿಕ್ಷೆಯನ್ನು ನೀಡುವಲ್ಲಿ, ನ್ಯಾಯಾಲಯವು ಶಿಕ್ಷೆಯನ್ನು ಐದು ವರ್ಷಗಳವರೆಗೆ ಅಮಾನತುಗೊಳಿಸಿತು.
ಅವರು ಎಲ್‍ಜಿಬಿಟಿಕ್ಯು ಸಮುದಾಯವನ್ನು ಬೆಂಬಲಿಸುತ್ತಿದ್ದಾರೆಂದು ಗುರುತಿಸಲಾಗಿದೆ.
ಬಿ೨ಬಿ ಪ್ಲಾಟ್‌ಫಾರ್ಮ್ ಅಗ್ರಿಗೇಟರ್, ವೆಂಚರ್ ಕ್ಯಾಟಲಿಸ್ಟ್‌ಗಳು ಮತ್ತು ನೆಸ್ ವಾಡಿಯಾರಿಂದ ಹಣವನ್ನು ಸಂಗ್ರಹಿಸುತ್ತದೆ
ಉಲ್ಲೇಖಗಳು
<references group="" responsive="1">
ವರ್ಗ:ಭಾರತೀಯ ಉದ್ಯಮಿಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಸಿದ್ಧರಾಮ ಜಂಬಲದಿನ್ನಿ
ಸಿದ್ಧರಾಮ ಜಂಬಲದಿನ್ನಿ  (ಸೆಪ್ಟೆಂಬರ್ ೨೦, ೧೯೧೮ - ಡಿಸೆಂಬರ್ ೩೧, ೧೯೮೮) ಹಿಂದೂಸ್ಥಾನಿ ಶಾಸ್ತ್ರೀಯ ಸಂಗೀತ ಕ್ಷೇತ್ರದಲ್ಲಿ ಪ್ರಸಿದ್ಧ ಹೆಸರು.
ಜೀವನ
ಹಿಂದೂಸ್ತಾನಿ ಸಂಗೀತ ಲೋಕದ ಮಹಾನ್‌ ಗಾಯಕರಾದ ಸಿದ್ಧರಾಮ ಜಂಬಲದಿನ್ನಿಯವರು ೧೯೧೮ರ ವರ್ಷದ ಸೆಪ್ಟೆಂಬರ್ ೨೦ರ ದಿನದಂದು ರಾಯಚೂರು ಜಿಲ್ಲೆಯ ಮಾನ್ವಿ ತಾಲ್ಲೂಕಿನ ಜಂಬಲದಿನ್ನಿಯಲ್ಲಿ ಜನ್ಮತಾಳಿದರು. ಅವರ ತಂದೆ ಚನ್ನಬಸವಪ್ಪನವರು ಮತ್ತು ತಾಯಿ ಅವ್ವಮ್ಮನವರು. ಅವರದ್ದು ಕಲಾವಿದರ ಮನೆತನ.
ನಿಜಗುಣೆಪ್ಪನವರಿಂದ ಎರಡು ವರ್ಷ ಸಂಗೀತ ಪಾಠ ಕಲಿತ ಸಿದ್ಧರಾಮರು ಮುಂದೆ ಪಂಚಾಕ್ಷರಿ ಗವಾಯಿಗಳ ಶಿಷ್ಯತ್ವವನ್ನು ಪಡೆದರು. ಹಾಡುಗಾರಿಕೆಯ ಜೊತೆಗೆ ತಬಲ, ಹಾರ್ಮೋನಿಯಂ ಕಲಿಕೆಯನ್ನೂ ಮಾಡಿದರು. ಸಂಚಾರಿ ಸಂಗೀತ ಶಾಲೆಯ ಗದಿಗೆಪ್ಪನವರೊಡನೆ ಬಿಜಾಪುರ, ಧಾರವಾಡ, ದಾವಣಗೆರೆ ಸುತ್ತಿ ಸಂಗೀತದ ಅಪಾರ ಅನುಭವ ಪಡೆದರು.
ರಂಗಭೂಮಿಯಲ್ಲಿ
ಸಿದ್ಧರಾಮ ಜಂಬಲದಿನ್ನಿಯವರು ಗೊಬ್ಬೂರು ಶರಣಯ್ಯನವರ ನಾಟಕ ಕಂಪನಿಯಲ್ಲಿ ಗಾಯಕ, ನಟರಾಗಿ ಸೇರ್ಪಡೆಗೊಂಡರು. ಅಲ್ಲಿನ ಹೇಮರೆಡ್ಡಿ ಮಲ್ಲಮ್ಮ ನಾಟಕದ ಮಲ್ಲಿಕಾರ್ಜುನ ಪಾತ್ರದಿಂದ ಅವರಿಗೆ ಅಪಾರ ಖ್ಯಾತಿ ದೊರೆತಿತು. ಏಣಗಿ ಬಾಳಪ್ಪನವರ ಕಲಾವೈಭವ ನಾಟ್ಯ ಸಂಘದ ವಧು-ವರ ನಾಟಕಕ್ಕೆ ಸಹಾ ಅವರು ಸಂಗೀತ ಸಂಯೋಜನೆ ಮಾಡಿದರು.
ಸಂಗೀತ ಲೋಕದಲ್ಲಿ
ಸಿದ್ದರಾಮ ಜಂಬಲದಿನ್ನಿಯವರು ಮಲ್ಲಿಕಾರ್ಜುನ ಮನಸೂರರೊಂದಿಗೆ ಭಾರತಾದ್ಯಂತ ಸಂಚರಿಸಿ ಅನೇಕ  ಸಂಗೀತ ಕಾರ್ಯಕ್ರಮಗಳನ್ನು ನೀಡಿದರು. ಆಕಾಶವಾಣಿಯ ರಾಷ್ಟ್ರೀಯ ಜಾಲದಲ್ಲಿ ನೀಡಿದ ಗುರು ಶಿಷ್ಯ ಪರಂಪರೆಯ ಗಾಯನಗಳು ಪ್ರಸಿದ್ಧಗೊಂಡವು. ಅವರ ಧ್ವನಿಯಲ್ಲಿ  ವಚನ ಗಾಯನಕ್ಕೆ ಹೊಸ ಆಯಾಮ ದೊರೆತಿತು. ಇವುಗಳ ಜೊತೆಗೆ ರಗಳೆ, ಭಾವಗೀತೆ, ಸುಪ್ರಭಾತ, ದಾಸರ ಪದಗಳೂ ಇವರ ಸಿರಿಕಂಠದಿಂದ ಹರಿದು ಬಂದವು. ಎಚ್‌.ಎಂ.ವಿ. ಕಂಪನಿಯಿಂದ ಇವರ ಅನೇಕ ಧ್ವನಿಮುದ್ರಿಕೆಗಳು ಮೂಡಿಬಂದವು. ಮಲ್ಲಿಕಾರ್ಜುನ ಮನಸೂರರೊಂದಿಗೆ ಮೃತ್ಯುಂಜಯ ಸುಪ್ರಭಾತವೇ ಅಲ್ಲದೆ “ನುಡಿಯು ಕನ್ನಡ, ನಡೆಯು ಕನ್ನಡ, ಅಳಿಸಂಕುಳವೇ ಮಾಮರವೇ, ಬಾ ಬಸವರಾಜ” ಮುಂತಾದ ಹಾಡುಗಳಿಗೆ ಸಹಾ ಅವರು ಧ್ವನಿ ನೀಡಿದರು.
ಪ್ರಶಸ್ತಿ ಗೌರವಗಳು
ಹೈದರಾಬಾದ್‌ ವೀರಶೈವ ಸಭಾದಿಂದ ಸಂಗೀತ ಸುಧಾಕರ, ಕರ್ನಾಟಕ ಸಾಹಿತ್ಯ ಆಕಾಡೆಮಿಯ ಗಮಕ ಕಲಾನಿಧಿ, ರಾಜ್ಯೋತ್ಸವ ಪ್ರಶಸ್ತಿ, ಕರ್ನಾಟಕ ಸಂಗೀತ ನೃತ್ಯ ಅಕಾಡಮಿಯ ಕರ್ನಾಟಕ ಕಲಾತಿಲಕ ಮುಂತಾದ ಅನೇಕ ಗೌರವಗಳು ಸಿದ್ಧರಾಮ ಜಂಬಲದಿನ್ನಿಯವರಿಗೆ ಸಂದವು. ರಾಯಚೂರಿನ ಕಲಾಮಂದಿರಕ್ಕೆ ‘ಸಿದ್ಧರಾಮ ಜಂಬಲದಿನ್ನಿ ಕಲಾಮಂದಿರ’ ವೆಂಬ ಹೆಸರನ್ನಿರಿಸಲಾಗಿದೆ.
ವಿದಾಯ ಮತ್ತು ಸ್ಮರಣೆ
ಈ ಮಹಾನ್ ಸಾಧಕರು ೧೯೮೮ ವರ್ಷದ ಕೊನೆಯ ದಿನವಾದ ಡಿಸೆಂಬರ್ ೩೧ರಂದು ಈ ಲೋಕವನ್ನಗಲಿದರು. ಅವರ ಪುಣ್ಯ ಸ್ಮರಣೆಯ ಸಂದರ್ಭದಲ್ಲಿ ಪ್ರತೀ ವರ್ಷ ರಾಯಚೂರಿನಲ್ಲಿ ಸಂಗೀತ ಸಮ್ಮೇಳನ ಹಾಗೂ ಕಾರ್ಯಕ್ರಮಗಳು ವಿಜ್ರಂಭಣೆಯಿಂದ ನೆರವೇರುತ್ತಿವೆ. ಸಿದ್ಧರಾಮ ಜಂಬಲದಿನ್ನಿಯವರು ಸಂಗೀತ ಲೋಕದ ಮಹಾನ್ ತಾರೆಯಾಗಿ ಚಿರಸ್ಮರಣೀಯರಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ಸಂಗೀತ ವರ್ಗ: ಹಿಂದೂಸ್ಥಾನಿ ಶಾಸ್ತ್ರೀಯ ಸಂಗೀತಗಾರರು
ಸೃಷ್ಟಿ ಸಾಂಖ್ಯ ಮತ್ತು ಯೋಗ
ವಿದ್ಯಾ ವರ್ಗ-ತತ್ವಗಳು
--
ಅವಿದ್ಯಾ ವರ್ಗ
--- (ಮನುಷ್ಯನಲ್ಲಿ (ವ್ಯಷ್ಠಿ ) ಬುದ್ಧಿ)
ದೈವಿಕ ಸರ್ಗ
--- ಮುಂದಿನ ಸೃಷ್ಟಿಯ ಹಂತ ->
ವೈಕೃತ ಸರ್ಗಗಳು
--- ಇದರೊಂದಿಗೆ ಸಮಾನಾಂತರವಾಗಿ ಹುಟ್ಟಿದ ಗುಣಗಳು ಸತ್ವ 	; ರಜ	; ತಮ
ಭೌತಿಕ ವರ್ಗ
---
ನೋಡಿ
- ಸೃಷ್ಟಿ ಸೆಮೆಟಿಕ್ ಪುರಾಣ; ಸೃಷ್ಟಿ ಮತ್ತು ಗ್ರೀಕ್ ಪುರಾಣ; ಸೃಷ್ಟಿ ಮತ್ತು ಮಹಾಭಾರತ; ಸೃಷ್ಟಿ ಮತ್ತು ಬೈಬಲ್; ಸೃಷ್ಟಿ ಮತ್ತು ಕುರಾನ್; ಸೃಷ್ಟಿ ಸಾಂಖ್ಯ ಮತ್ತು ಯೋಗ ಮಹಾಭಾರತದಲ್ಲಿ; ಸೃಷ್ಟಿ ಮತ್ತು ವೇದ- ಪುರುಷ ಸೂಕ್ತ ಋಗ್ವೇದ ಯಜುರ್ವೇದ; ಸೃಷ್ಟಿ ಮತ್ತು ಯೋಗ ದರ್ಶನ; ಸೃಷ್ಟಿ ಮತ್ತು ಸಾಂಖ್ಯ ದರ್ಶನ; ಸೃಷ್ಟಿ ಮತ್ತು ವೇದಾಂತ ಅದ್ವೈತ; ಸೃಷ್ಟಿ ಮತ್ತು ಉಪನಿಷತ್; ಸೃಷ್ಟಿ ಮತ್ತು ವಿಜ್ಞಾನ; ಗ್ರೀಕ್ ಪುರಾಣ;ಗ್ರೀಕ್ ಪುರಾಣ ಕಥೆ
ಉಲ್ಲೇಖ
ವರ್ಗ:ಸೃಷ್ಟಿ ಮತ್ತು ಪುರಾಣ ವರ್ಗ:ಹಿಂದೂಧರ್ಮ ವರ್ಗ:ಪುರಾಣ ವರ್ಗ:ಖಗೋಳ ಶಾಸ್ತ್ರ ವರ್ಗ:ದರ್ಶನಶಾಸ್ತ್ರ .
ಅಂತರ್ಕೀಲಕ
ಅಂತರ್ಕೀಲಕ
ರೈಲಿನ ಕೈಮರ ಬೀಳಿಸಲು ಕೊಡುವ ಸಂಜ್ಞೆಯಲ್ಲಿ ತಪ್ಪು ಕಲ್ಪನೆಗೆ ಅವಕಾಶವಿಲ್ಲದಂತೆ ಸುರಕ್ಷಿತ ಕ್ರಮಗಳನ್ನು ಕೈಗೊಳ್ಳುವ ವಿಧಾನ (ಪರಸ್ಪರ ತೊಡರಿಕೆ) ಮಾರ್ಗವನ್ನು ನಿರ್ಧರಿಸುವುದಕ್ಕೆ ಮೊದಲೇ ಕೈಮರ ಬೀಳದಂತೆ ಸಂಜ್ಞೆಯ ಉಪಕರಣವಿರುವ ಪೆಟ್ಟಿಗೆಯಲ್ಲಿ ಸನ್ನೆಗೋಲನ್ನು (ಲೀವರ್) ಅಳವಡಿಸಲಾಗಿರುತ್ತದೆ. ಸಂಜ್ಞೆಯಲ್ಲಿ ವಿರೋಧಾಭಾಸವುಂಟಾಗುವುದನ್ನು ಈ ಕ್ರಮದಿಂದ ತಡೆಗಟ್ಟಬಹುದು. ಕೈಮರ ಬೀಳಿಸಿ, ಸಂಜ್ಞೆಕೊಟ್ಟು, ಮಾರ್ಗ ನಿಗದಿಯಾದ ಮೇಲೆ ಮತ್ತೆ ಅದನ್ನು ಬದಲಾಯಿಸುವುದಕ್ಕೆ ಆಗದಂತೆ ಈ ಪರಸ್ಪರ ತೊಡರಿಕೆ ಕ್ರಮ ಸಹಾಯಕವಾಗಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮುರೇಗಾರ ಜಲಪಾತ
ಪೀಠಿಕೆ
ಉತ್ತರ ಕನ್ನಡದಲ್ಲಿ ಪ್ರಸಿದ್ಧಿ ಹೊಂದಿದ ಜಲಪಾತಗಳಲ್ಲಿ ಮುರೇಗಾರ್ ಜಲಪಾತವೂ ಒಂದು. ಈ ಜಲಪಾತವು ದಟ್ಟವಾದ ಅರಣ್ಯಗಳ ಮಧ್ಯದ ಪ್ರದೇಶದಲ್ಲಿ ಹರಿಯುತ್ತದೆ. ಉತ್ತರ ಕನ್ನಡದ ಸಿರ್ಸಿ ತಾಲ್ಲೂಕಿನಿಂದ ೨೧ ಕಿಲೋ ಮೀಟರ್ ದೂರದಲ್ಲಿದೆ ಈ ಜಲಪಾತ. ಇದು ಯಾವುದೇ ಅಪಾಯ ಸ್ಥಳವನ್ನು ಹೊಂದಿರದ ಜಲಪಾತ. ಸುತ್ತಮುತ್ತಲಿನ ಪ್ರದೇಶವು ಜಲಪಾತಕ್ಕೆ ಸ್ವರ್ಗದ ಸೌಂದರ್ಯವನ್ನು ನೀಡುತ್ತದೆ.
ತಲುಪುವ ಮಾರ್ಗ
ಮುರೇಗಾರ್ ಜಲಪಾತವು ಸಿರ್ಸಿ ಯಿಂದ ೨೧ ಕಿಲೋ ಮೀಟರ್ ದೂರವಿದೆ. ಸಿರ್ಸಿ ಯಿಂದ ಹುಲ್ಲೆಕಲ್ ಎಂಬ ಹಳ್ಳಿಯನ್ನು ಸಾಗುವ ರಸ್ತೆಯ ಮಾರ್ಗದಲ್ಲಿ ಸಾಗುತ್ತಿದ್ದಂತೆ ೯ ಕಿಲೋ ಮೀಟರ್ ದೂರದಲ್ಲಿ ಸಾಲ್ಕಣಿ ಎಂಬ ಊರು ಸಿಗುವುದು. ಸಾಲ್ಕಣಿಯಿಂದ ಹಾದು ಹೋಗುವ ಹುಲ್ಲೆಕಲ್ ರಸ್ತೆಯ ಮಾರ್ಗವಾಗಿಯೇ ಮುರೇಗಾರ್ ಜಲಪಾತಕ್ಕೆ ಸಾಗಬೇಕು. ಅಲ್ಲಿ ೬ ಕಿಲೋಮೀಟರಿಗೆ ಬಲಕ್ಕೆ ತಿರುಗಬೇಕು. ಪ್ರವಾಸಿಗರಿಗಾಗಿಯೇ ಮುರೇಗಾರ್ ಫಾಲ್ಸ್ ನ ಸೈನ್ ಬೋರ್ಡ್ ಒಂದನ್ನು ನಿರ್ಮಿಸಲಾಗಿದೆ. ಅದರ ಮೂಲಕ ಮುರೇಗಾರ್ ಜಲಪಾತವನ್ನು ತಲುಪಬಹುದು.
ಹೆಸರು ಬರಲು ಕಾರಣ
ಸಾಲ್ಕಣಿಯಿಂದ ಹುಲ್ಲೆಕಲ್ ಮಾರ್ಗದಲ್ಲಿ ಮುಂದೆ ಸಿಗುವ ಊರು ಮುರೇಗಾರ್. ಇದೊಂದು ಚಿಕ್ಕ ಗ್ರಾಮ. ಈ ಊರಿನ ಮಧ್ಯದಲ್ಲಿ ಕಂಡು ಬರುವುದೇ ಈ ಜಲಪಾತ. ಊರಿನ ಮಾರ್ಗದಲ್ಲಿ ಸ್ವಚ್ಛಂದವಾಗಿ ಸ್ವಚ್ಛ ಮನಸ್ಸಿನಿಂದ ಹರಿಯುವ ಈ ನದಿಗೆ ಊರಿನದೇ ಹೆಸರು ಬಂದಿದೆ. ಊರಿನ ಮಧ್ಯದಲ್ಲಿ ತನ್ನ ಪಾಡಿಗೆ ತಾನು ಸರಾಗವಾಗಿ ಶಾಂತ ರೀತಿಯಿಂದ ಹರಿಯುತ್ತದೆ. ಆದ್ದರಿಂದ ಈ ಜಲಪಾತಕ್ಕೆ ಊರಿನ ಹೆಸರಿನಿಂದಲೇ ಮುರೇಗಾರ್ ಜಲಪಾತ ಎಂಬ ಹೆಸರು ಬಂದಿತು.
ಉಳಿಯುವ ವ್ಯವಸ್ಥೆ
ಹತ್ತಿರದಲ್ಲಿ ಯಾವುದೇ ರೆಸಾರ್ಟ್ ಗಳಿಲ್ಲ. ಹೋಮ್ ಸ್ಟೇಗಳೂ ಇಲ್ಲವಾದ್ದರಿಂದ, ಉಳಿಯಬೇಕಾದರೆ ಸಿರ್ಸಿಯನ್ನೇ ತಲುಪಬೇಕು. ಸಿರ್ಸಿಯಲ್ಲಿ ಹಲವಾರು ಹೋಟೆಲ್‌ಗಳೂ ರೆಸಾರ್ಟ್ಗಳು ಸಿಗುವುದು.